cyanic-selkie/wikianc huggingface dataset:
沈括
熙寧十年，任宣州知州（今安徽宣城）.
李昪
昪事徐溫甚孝謹，溫嘗罵其諸子不如昪，諸子頗不能容，而知訓尤甚，嘗召昪飲酒，伏劍士欲害之，行酒吏刁彥能覺之，酒至昪，以手爪掐之，昪悟起走，乃免. 後昪自潤州入覲，知訓與飲於山光寺，又欲害之，徐知諫以其謀告昪，昪起遁去. 知訓以劍授刁彥能，使追殺之，及於中塗而還，紿以不及，由是得免. 後昪貴，以彥能為撫州節度使.
知訓之用事也，嘗凌弱楊氏而驕侮諸將，遂以見殺. 及昪秉政，欲收人心，乃寬刑法、推恩信，起延賓亭以待四方之士，引宋齊丘、駱知祥、王令謀等為謀客，士有羈旅於吳者，皆齒用之. 嘗陰使人察視民間有婚喪匱乏者，往往賙給之. 盛暑未嘗張蓋、操扇，左右進蓋，必却之，曰：「士眾尚多暴露，我何用此？」以故溫雖遙秉大政，而吳人頗已歸昪.
相與爲一
ONEWE，韓國樂班，立於大韓民國一〇一年五月十三日.
沈括
元豐三年，改任延州知州（今陕西延安）.
普丁乃騃豎也
分類:烏克蘭歌曲
沈括
元豐五年，被誣貶職.
吳大帝
魏黃初三年、漢章武二年，權改元黃武. 同年，吳敗劉備於夷陵. 八年稱帝，改元黃龍. 開屯田，平山越. 二年，遣衛溫入海，抵夷州. 赤烏五年，遣聶友入海抵朱崖州. 亦有遣使三韓等.
太宰府天滿宮
太宰府天滿宮，在日本福岡太宰府，祀菅原道真. 太宰府、北野天滿宮為日本天滿宮之總本社、天神信仰之重.
李昪
武義元年，拜左僕射，參知政事. 溫行軍司馬徐玠數勸溫以己子代昪，溫遣子知詢入廣陵，謀代昪秉政. 會溫病卒，知詢奔還金陵，玠反為昪謀，誣知詢以罪，斬其客將周廷望，以知詢為右統軍. 楊溥僭號，拜昪太尉、中書令. 大和三年，出鎮金陵，如溫之制，留其子景通為司徒同平章事，以王令謀宋齊丘為左、右僕射同平章事. 四年，封昪東海郡王.
沈括
元祐三年，移居潤洲（今江蘇鎮江），置“夢溪園”，隱於此，於此撰《梦溪笔谈》、《梦溪忘怀录》（已佚）、医学著作《良方》等. 元祐十一年卒，年六十五.
西班牙
西班牙王國在歐洲西南隅，略稱西. 東以庇利牛斯山界法國，西接葡萄牙. 南境為英屬直布羅陀. 越地中海，別領休達、梅利利亞，又領巴利阿里、加那利，皆處海中. 利瑪竇譯以西巴尼亞，淸廷則取日斯巴尼亞，耶經又譯士班雅，越南舊譯衣坡儒，均為其舊稱. 今通稱西班牙.
劉曜
休屠王石武以桑城降，曜大悅，署武為使持節、都督秦州隴上雜夷諸軍事、平西大將軍、秦州刺史，封酒泉王. 曜後羊氏死，偽諡獻文皇后. 羊氏內有特寵，外參朝政，生曜三子熙、襲、闡.
李昪
昪照鑑見白鬚，顧其吏周宗嘆曰：「功業已就，而吾老矣，奈何？」宗知其意，馳詣廣陵見宋齊丘，謀禪代. 齊丘以為未可，請斬宗以謝吳人，昪黜宗為池州刺史.
吳臨江王濛者，怨徐氏捨己而立溥，心嘗不平，及昪將謀篡國，先廢濛為歷陽公，使吏以兵守之. 濛殺守者，奔廬州節度使周本. 本，吳舊將也，聞濛至，欲納之，為其子祚所止. 本曰：「此吾故主家郎君也，何忍拒之！」遽自出迎，祚閉門遮本不得出，縛濛送金陵，見殺.
吳大帝
神鳳元年崩，葬蔣陵. 太子亮嗣.
沈括
括博學善文，於天文、方志、律曆、音樂、醫藥、卜算，無所不通，皆有所論著. 又紀平日與賓客言者為《筆談》，多載朝廷故實、耆舊出處，傳於世.
太宰府天滿宮
太宰府、北野、防府天滿宮乃「三天神」，或曰太宰府、北野、大阪天滿宮.
李昪
五年，昪封齊王. 已而閩、越諸國皆遣使勸進，昪謂人望已歸. 天祚三年，建齊國，置宗廟社稷，以宋齊丘、徐玠為左、右丞相. 十月，溥遣攝太尉楊璘傳位於昪，國號齊，改元昇元. 昪以冊尊溥曰：「受禪老臣知誥，謹上冊皇帝為高尚思玄弘古讓皇帝. 」追尊徐溫為忠武皇帝，封子景為吳王，封徐氏子知證江王，知諤饒王. 周本與諸將至金陵勸進，歸而嘆曰：「吾不誅篡國者以報楊氏，今老矣，豈能事二姓乎！」憤惋而死.
雪隱食肆
分類:食肆
爰金
爰金，中國古幣也，亦名金爰、印子金、餅金，行於戰國時之楚國. 其形方，上鑄「陳爰」、「專爰」等字. 「爰」字有多說，或曰重量單位，或曰貨幣單位. 陳等字則地名也. 其於鄂、湘、皖、豫、魯、蘇等省均有出土.
太宰府天滿宮
沿革
延喜五年，小建，其墳上為神社，祀菅原道真. 十九年，始創安樂寺天滿宮.
爰金
分類:周制度
太宰府天滿宮
沿革
時維平安，菅原以詩見長，為學為政，有作《菅家文草》、《菅家後集》. 醍醐年間，為右大臣. 受讒見謫，為太宰府權帥，三年二月歿，尊火雷天神.
李昪
二年四月，遷楊溥於潤州丹陽宮. 以王輿為浙西節度使、馬思讓為丹陽宮使，以嚴兵守之.
太宰府天滿宮
沿革
有入御本殿祈，客往天滿宮，祈學、試之業舉，得納福、御守. 菅原喜梅，其縈天滿，鬱鬱蔥蔥，獻梅供奉，有逾六千.
李昪
徐氏諸子請昪復姓，昪謙抑不敢忘徐氏恩，下其議百官，百官皆請，然後復姓李氏，改名曰昪. 自言唐憲宗子建王恪生超，超生志，為徐州判司；志生榮. 乃自以為建王四世孫，改國號曰唐. 立唐高祖、太宗廟，追尊四代祖恪為孝靜皇帝，廟號定宗；曾祖超為孝平皇帝，廟號成宗；祖志孝安皇帝，廟號惠宗；考榮孝德皇帝，廟號慶宗. 奉徐溫為義父，徐氏子孫皆封王、公，女封郡、縣主. 以門下侍郎張居詠、中書侍郎李建勳、右僕射張延翰同平章事. 十一月，以步騎八萬講武於銅橋.
劉曜
曜始禁無官者不聽乘馬，祿八百石已上婦女乃得衣錦繡，自季秋農功畢，乃聽飲酒，非宗廟社稷之祭不得殺牛，犯者皆死. 曜臨太學，引試學生之上第者拜郎中. 武功男子蘇撫、陝男子伍長平並化為女子. 石言於陝，若言勿東者.
五峰旗瀑布
五峰旗瀑布，在臺灣蘭陽礁溪，五峰並趨，似旌、似旗，以是名焉.
劉曜
曜將葬其父及妻，親如粟邑以規度之. 負土為墳，其下周回二里，作者繼以脂燭，怨呼之聲盈于道路. 遊子遠諫曰：「臣聞聖主明王、忠臣孝子之于終葬也，棺足周身，槨足周棺，藏足周槨而已，不封不樹，為無窮這計. 伏惟陛下聖慈幽被，神鑒洞遠，每以清儉恤下為先. 社稷資儲為本. 今二陵之費至以億計，計六萬夫百日作，所用六百萬功. 二陵皆下錮三泉，上崇百尺，積石為山，增土為阜，發掘古塚以千百數，役夫呼嗟，氣塞天地，暴骸原野，哭聲盈衢，臣竊謂無益於先皇先後，而徒喪國之儲力. 陛下脫仰尋堯舜之軌者，則功不盈百萬，費亦不過千計，下無怨骨，上無怨人，先帝先後有太山之安，陛下饗舜、禹、周公之美，惟陛下察焉. 」曜不納，乃使其將劉岳等帥騎一萬，迎父及弟暉喪于太原. 疫氣大行，死者十三四. 上洛男子張盧死二十七日，有盜發其塚者，盧得蘇. 曜葬其父，墓號永垣陵，葬妻羊氏，墓號顯平陵. 大赦境內殊死巳下，賜人爵二級，孤老貧病不能自存者帛各有差.
五峰旗瀑布
三層疊覆，緣山而行，潭潤厚之水，襲磅礴之沁. 淙淙湧注，青山夾色，有五峰亭，覽視浩水. 曲徑岔，于聖母亭，于聖母莊.
西班牙
史
昔者，迦太基自伊比利半島東南入，以其地為屬領，號新迦太基. 前二一八年，羅馬敗迦太基，又屬之，分置三行省，自東而西，塔拉哥納、倍提卡、盧西塔尼亞，皆號西班牙.
太宰府天滿宮
他山
分類:福岡縣
五峰旗瀑布
噶瑪蘭通判烏竹芳評蘭陽八景，為西峰爽氣：龜山朝日、嶐嶺夕煙、西峰爽氣、北關海潮、石港春帆、沙喃秋水、蘇澳蜃市、湯圍溫泉.
西班牙
史
羅馬衰，西哥德人立國於南高盧，西越庇利牛斯山，三省盡入其手. 七一一年，阿拉伯帝國自南侵西哥德王國. 西哥德王羅德里克戰歿，無可嗣者. 國內大亂，阿拉伯人乃盡取其地. 七一八年，西哥德貴族佩拉約在西班牙北境自立，號阿斯圖理亞斯王國，以抗阿拉伯人. 時阿拉伯國內有變，力日弱. 伊比利阿拉伯人自相混戰，日漸南退. 北伊比利乃立五國，自東而西者，阿拉貢、納瓦拉、卡斯蒂利亞、萊昂、葡萄牙. 十五世紀間，阿拉伯人止得南方一隅，號格林納達. 一五一二年，東四國共擁一王，西班牙王國乃立.
西班牙初立，先滅格林納達，又資哥倫布西航，探得新土. 蓋其國處歐洲西陲，近於外洋，航道便利也. 科爾蒂斯、皮薩羅等夷滅阿茲特克、印加兩國，改置新西班牙殖民地. 其上出金銀，國由是益富. 惟金銀既多，錢日賤，竟莫能購物. 西班牙人又以暴政治土著，常有生變. 一七零一年西班牙王絕嗣，有以奧地利同姓嗣，亦有以波旁氏以別宗入繼者. 終以內戰，由是西班牙無復庶.
五峰旗瀑布
有詩云之：「重疊青峰映碧流，西來爽氣一天秋. 山光入眼明如鏡，空翠襲人無限幽. 」
矢圖
數學中，一矢圖(en:quiver (mathematics)) 為一有向圖（其邊又曰「矢(arrow)」），可有廻圈或多重邊. 此結構常見於表示論.
李昪
三年四月，昪郊祀昊天上帝於圓丘，禮畢，羣臣請上尊號. 昪曰：「尊號，非古也. 」不許. 州、縣言民孝悌五代同居者七家，皆表門閭，復其繇役. 其尤盛者江州陳氏，宗族七百口，每食設廣席，長幼以次坐而共食，有畜犬百餘，共一牢食，一犬不至，諸犬為之不食.
五峰旗瀑布
據
分類:宜蘭縣
矢圖
矢圖之表示 V為一函子，圖中每頂點 x 賦一向量空間 V(x)，每邊  a  賦一線性映射 V(a).
路代數
設 K 為一域（或曰體）. 設 Γ 為一矢圖. 矢圖代數，或曰 路代數 KΓ 者，為K上一結合代數，定義如下：
劉曜
太甯元年，陳安攻曜征西劉貢于南安，休屠王石武自桑城將攻上邽，以解南安之圍. 安聞之懼，馳歸上邽，遇于瓜田. 武以眾寡不敵，奔保張春故壘. 安引軍追武曰：「叛逆胡奴！要當生縛此奴，然後斬劉貢. 」武閉壘距之. 貢敗安後軍，俘斬萬餘. 安馳還赴救，貢逆擊敗之. 俄而武騎大至，安眾大潰，收騎八千，奔於隴城. 貢乃留武督後眾，躬先士卒，戰輒敗之，遂圍安於隴城.
李昪
四年六月，晉安州節度使李金全叛，送款于昪，昪遣鄂州屯營使李承裕迎之. 承裕與晉將馬全節、安審暉戰安陸南，三戰皆敗，承裕與裨將段處恭皆死，都監杜光鄴及其兵五百人被執送于京師，高祖厚賜之，遣還. 昪致書高祖，復送光鄴等，請以敗軍行法，高祖又遣之，昪以甲士臨淮拒之，乃止.
六年，吳越國火，焚其宮室、府庫，甲兵皆盡，羣臣請乘其弊攻之，昪不許，遣使弔問，厚賙其乏. 錢氏自吳時素為敵國，昪見天下亂久，常厭用兵，及將篡國，先與錢氏約和，歸其所執將士，錢氏亦歸吳敗將，遂通好不絕. 昪客馮延巳好論兵、大言，嘗誚昪曰：「田舍翁安能成大事！」而昪志在守吳舊地而已，無復經營之略也，然吳人亦賴以休息.
西班牙
史
法國大革命間，法國拿破崙一世侵西班牙，益使西班牙弱. 時新西班牙等處民變獨立. 至一八九八年美西戰爭，菲律賓、古巴皆失. 海外屬地僅餘加那利、休達、梅利利亞. 二十世紀初嘗改制共和，至一九三六年，以黨別眾多，事不決，復內戰. 長槍黨佛朗哥掌控全國三十六年. 第二次世界大戰時，西班牙稱不與人鬥，惟曾陰助德國，遷青軍抗蘇. 一九四七年西班牙復為王國，而王位懸空，佛朗哥自為假王. 其臨終以先王阿方索十三世孫胡安·卡洛斯一世承其業. 一九七五年佛朗哥薨，胡安·卡洛斯一世為王，改制民主. 一九八一年有將軍欲復佛朗哥之制，王曰：「欲政變者，則先殺孤！」政變遂平. 此後民主之制不易至今.
李昪
分類:南唐世家
西班牙
行政
西班牙行君主立憲制. 是為西班牙波旁王朝也. 其王主兵權，置參議、眾議兩院. 首相知政事.
地方
西班牙域分十七，省分五十. 今列其十七域，是為：
民俗
此國本非一統，雖一國之內而言語相異，今列其要者如下：
劉曜
大雨霖，震曜父墓門屋，大風飄發其父寢堂于垣外五十餘步. 曜避正殿，素服哭於東堂五日，使其鎮軍劉襲、太常梁胥等繕復之. 松柏眾木植已成林，至是悉枯. 署其大司馬劉雅為太宰，加劍履上殿，入朝不趨，贊拜不名，給千兵百騎，甲仗百人入殿，增班劍六十人，前後鼓吹各二部.
曜親征陳安，圍安於隴城. 安頻出挑戰，累擊敗之，斬獲八千餘級. 右軍劉幹攻平襄，克之，隴上諸縣悉降. 曲赦隴右殊死已下，惟陳安、趙募不在其例. 安留楊伯支、姜沖兒等守隴城，帥騎數百突圍而出，欲引上邽、平襄之眾還解隴城之圍. 安既出，知上邽被圍，平襄已敗，乃南走陝中. 曜使其將軍平先、丘中伯率勁騎追安，頻戰敗之，俘斬四百餘級. 安與壯士十餘騎於陝中格戰，安左手奮七尺大刀，右手執丈八蛇矛，近交則刀矛俱發，輒害五六；遠則雙帶鞬服，左右馳射而走. 平先亦壯健絕人，勇捷如飛，與安搏戰，三交，奪其蛇矛而退. 會日暮，雨甚，安棄馬，與左右五六人步逾山嶺，匿於溪澗. 翌日尋之，遂不知所在. 會連雨始霽，輔威呼延清尋其徑跡，斬安于澗曲，曜大悅.
矢圖
路代數
KΓ 有單位元若且僅若其頂點集有限. 然則KΓ模 與 Γ表示 等價.
法家
法家，《漢志》曰：「蓋出於理官. 信賞必罰，以輔禮制. 易曰先王以明罰飭法，此其所長也. 及刻者為之，則無教化，去仁愛，專任刑法而欲以致治，至於殘害至親，傷恩薄厚. 」
劉曜
時劉岳與涼州刺史張茂相持於河上，曜自隴長驅至西河，戎卒二十八萬五千，臨河列營，百餘里中，鐘鼓之聲沸河動地，自古軍旅之盛未有斯比. 茂臨河諸戍皆望風奔退. 揚聲欲百道俱渡，直至姑臧，涼州大怖，人無固志. 諸將咸欲速濟，曜曰：「吾軍旅雖盛，不逾魏武之東也. 畏威而來者，三有二焉. 中軍宿衛已皆疲老，不可用也. 張氏以吾新平陳安，師徒殷盛，以形聲言之，非彼五郡之眾所能抗也，必怖而歸命，受制稱籓，吾復何求！卿等試之，不出中旬，張茂之表不至者，吾為負卿矣. 」茂懼，果遣使稱籓，獻馬一千五百匹，牛三千頭，羊十萬口，黃金三百八十斤，銀七百斤，女妓二十人，及諸珍寶珠玉、方域美貨不可勝紀. 曜大悅，使其大鴻臚田崧署茂使持節、假黃鉞、侍中、都督涼南北秦梁益巴漢隴右西域雜夷匈奴諸軍事、太師、領大司馬、涼州牧、領西域大都護、護氐羌校尉、涼王. 曜至自河西，遣胡元增其父及妻墓高九十尺.
楊難敵以陳安既平，內懷危懼，奔於漢中. 鎮西劉厚追擊之，獲其輜重千餘兩，士女六千餘人，還之仇池. 曜以大鴻臚田崧為鎮南大將軍、益州刺史，鎮仇池，以劉嶽為侍中、都督中外諸軍事，進封中山王.
法家
法家起於齊，齊地濱海，得漁鹽之利，商賈尤盛，故以法為約. 人皆謂管夷吾為法家之始也. 荀子亦游學於齊，雖為儒家而主重法，此亦得之. 於中原，鄭子產亦嘗鑄刑鼎，法之始成文也.
劉曜
初，靳准之亂，曜世子胤沒于黑匿郁鞠部，至是，胤自言，郁鞠大驚，資給衣馬，遣子送之. 曜對胤悲慟，嘉郁鞠忠款，署使持節、散騎常侍、忠義大將軍、左賢王. 胤字義孫，美姿貌，善機對，年十歲，身長七尺五寸，眉鬢如畫. 聰奇之，謂曜曰：「此兒神氣豈同義真乎！固當應為卿之塚嫡，卿可思文王廢伯邑考立武王之意也. 」曜曰：「臣之籓國，僅能守祭祀便足矣，不可以亂長幼之倫也. 」聰曰：「卿勳格天地，國兼百城，當世祚太師，受專征之任，五侯九伯得專征之者，卿之子孫，柰何言同諸籓國也！義真既不能遠追太伯高讓之風，吾不過為卿封之以一國. 」義真，曜子儉之字也. 於是封儉為臨海王，立胤為世子. 胤雖少離屯難，流躓殊荒，而風骨俊茂，爽朗卓然；身長八尺三寸，發與身齊，多力善射，驍捷如風雲，曜因以重之，其朝臣亦屬意焉. 曜於是顧謂群下曰：「義孫可謂歲寒而不凋，涅而不淄者矣. 義光雖先已樹立，然沖幼儒謹，恐難乎為今世之儲貳也，懼非所以上固社稷，下愛義光. 義孫年長明德，又先世子也，朕欲遠追周文，近蹤光武，使宗廟有太山之安，義光饗無疆之福，于諸卿意如何？」其太傅呼延晏等咸曰：「陛下遠擬周漢，為國家無窮之計，豈惟臣等賴之，實亦宗廟四海之慶. 」左光祿卜泰、太子太保韓廣等進曰：「陛下若以廢立為是也，則不應降日月之明，垂訪群下. 若以為疑也，固思聞臣等異同之言，竊以誠廢太子非也. 何則？昔周文以未建之前，擇聖表而超樹之可也. 光武緣母色而廢立，豈足為聖朝之模範！光武誠以東海篡統，何必不如明帝！皇子胤文武才略，神度弘遠，信獨絕一時，足以擬蹤周發；然太子孝友仁慈，志尚沖雅，亦足以堂負聖基，為承平之賢主. 何況儲宮者，六合人神所系望也，不可輕以廢易. 陛下誠實爾者，臣等有死而已，未敢奉詔. 」曜默然. 胤前泣曰：「慈父之于子也，當務存《屍鳩》之仁，何可替熙而立臣也！陛下謬恩乃爾者，臣請死於此，以明赤心. 且陛下若愛忘其醜，以臣微堪指授，亦當能輔導義光，仰遵聖軌. 」因歔欷流涕，悲感朝臣. 曜亦以太子羊氏所生，羊有寵，哀之不忍廢，乃止. 追諡前妻卜氏為元悼皇后，胤之母也. 卜泰，胤之舅，曜嘉之，拜上光祿大夫、儀同三司、領太子太傅. 封胤為永安王，署侍中、衛大將軍、都督二宮禁衛諸軍事、開府儀同三司、錄尚書事，領太子太傅，號曰皇子. 命熙于胤盡家人之禮. 時有鳳皇將五子翔於故未央殿五日，悲鳴不食皆死. 曜立後劉氏.
三綱五常
三綱五常者，古道德規範，簡曰綱常. 三綱者，君為臣綱、父為子綱、夫為妻綱. 五常者，仁、義、禮、智、信也.
劉曜
石勒將石他自雁門出上郡，襲安國將軍、北羌王盆句除，俘三千餘落，獲牛馬羊百餘萬而歸. 曜大怒，投袂而起. 是日次於渭城，遣劉嶽追之，曜次於富平，為嶽聲援. 岳及石他戰於河濱，敗之，斬他及其甲士一千五百級，赴河死者五千餘人，悉收所虜，振旅而歸.
楊難敵自漢中還襲仇池，克之，執田崧，立之於前. 難敵左右叱崧令拜，崧瞋目叱之曰：「氐狗！安有天子牧伯而向賊拜乎！」難敵曰：「子岱，吾當與子終定大事. 子謂劉氏可為盡忠，吾獨不可乎！」崧厲色大言曰：「若賊氐奴才，安敢欲希覬非分！吾寧為國家鬼，豈可為汝臣，何不速殺我！」顧排一人，取其劍，前刺難敵，不中，為難敵所殺.
法家
法家盛於三晉. 夫三晉之地高亢，戎狄相望，民風慓悍. 趙北有胡族，東鄰中山；魏地摻錯列國之間；韓國小而逼. 故三晉之君急求強國之法. 法家亦多出於此. 蓋衛出商君，韓出申不害，趙出慎到，魏出李悝. 皆為法之大家. 悝之法經，始行於魏，後亦見於秦律者.
矢圖
路代數
設有一矢圖，其點與邊有限，每徑有相異之起終點. 則KΓ 為K上一有限維遺傳代數( en:hereditary algebra) ，即 KΓ 上 投射模之子模 皆為投射模.
法家
法家初有三派. 一曰法，商君所主. 法之用在利民，明法而百姓有所從，秦用之. 一曰術，申不害所主. 術之用在馭下，以使其大夫，韓所用. 一曰勢，慎到所主. 勢之用在隆威，以威勢尊其君. 終韓非合流三家，以法術勢必三者並用. 其所著韓非子，始皇帝讀之，嘆相逢之晚.
法家之學，主富國強兵之策. 秦用之，果列於首強，終夷滅六國而混一天下. 於政也，主因時制宜，絕非復古之說. 於學也，主以法為教，以吏為師，雜學必禁. 秦因之，廢封建、廢諡法、詔焚書、制嚴刑、行連坐. 秦民自商君起早習法令，惟新滅六國，民皆不堪重法. 是故始皇多幸天下，並遇弒，雖不果而秦亡已種. 漢監之改以黃老之術，至漢武帝雖尊儒，實以法用. 秦之法於漢世亦未廢，酷吏用之甚於秦官.
漢武以降，下及明清，至於今世，雖治法者鮮，實歷代所用無不法也. 今人以明法，非術勢者多矣. 蓋泰西制度東傳，尚法治而貶人治也. 於中國，僅香港、臺灣之地律令清明焉.
矢圖
表示理論
設 Q 為一矢圖. 其 當然表示 為一表示，每頂點 x 賦上零向量空間.
Q 之二表示間之態射 f:V->V' 乃 一組線性影射，使Q上每矢 x -->y   有. 一同構 f 為一態射，其每頂點 x 相應之線性影射 f(x) 可逆. 是故，Q 之各表示成一範疇.
劉曜
曜遣劉岳攻石生於洛陽，配以近郡甲士五千，宿衛精卒一萬，濟自盟津. 鎮東呼延謨率荊司之眾自崤澠而東. 岳攻石勒盟津、石梁二戍，克之，斬獲五千餘級，進圍石生於金墉. 石季龍率步騎四萬入自成皋關，岳陳兵以待之. 戰于洛西，岳師敗績，岳中流矢，退保石梁. 季龍遂塹柵列圍，遏絕內外. 岳眾饑甚，殺馬食之. 季龍又敗呼延謨，斬之. 曜親率軍援岳，季龍率騎三萬來距. 曜前軍劉黑大敗季龍將石聰於八特阪. 曜次於金穀，夜無故大驚，軍中潰散，乃退如澠池. 夜中又驚，士卒奔潰，遂歸長安. 季龍執劉岳及其將王騰等八十餘人，並氐羌三千餘人，送于襄國，坑士卒一萬六千. 曜至自澠池，素服郊哭，七日乃入城.
矢圖
表示理論
設V 、W為矢圖Q之二表示. 則可定義其直和 V\oplus W： 每頂點 x：.
一表示曰可解，若彼同構於二非零表示之直和.
劉曜
曜署劉胤為大司馬，進封南陽王，以漢陽諸郡十三為國；置單于台于渭城，拜大單于，置左右賢王已下，皆以胡、羯、鮮卑、氐、羌豪桀為之. 曜自還長安，憤恚發病，至是疾瘳，曲赦長安殊死已下. 署其汝南王劉咸為太尉、錄尚書事，光祿大夫劉綏為大司徒，卜泰為大司空.
矢圖
加百列定理 (Gabriel's theorem)
一矢圖曰有限型(finite type)若彼僅有 有限互不同構之不可解表示. 加百列定理刻劃各有限型矢圖表示：
劉曜
咸和三年，夜夢三人金面丹脣，東向逡巡，不言而退，曜拜而履其跡. 旦召公卿已下議之，朝臣咸賀以為吉祥，惟太史令任義進曰：「三者，曆運統之極也. 東為震位，王者之始次也. 金為兌位，物衰落也. 脣丹不言，事之畢也. 逡巡揖讓，退舍之道也. 為之拜者，屈伏於人也. 履跡而行，慎不出疆也. 東井，秦分也. 五車，趙分也. 秦兵必暴起，亡主喪師，留敗趙地. 遠至三年，近七百日，其應不遠. 願陛下思而防之. 」曜大懼，於是躬親二郊，飾繕神祠，望秩山川，靡不周及. 大赦殊死已下，復百姓租稅之半. 長安自春不雨，至於五月.
曜遣其武衛劉朗率騎三萬襲楊難敵于仇池，弗克，掠三千餘戶而歸. 張駿聞曜軍為石氐所敗，乃去曜官號，復稱晉大將軍、涼州牧，遣金城太守張閬及枹罕護軍辛晏、將軍韓璞等率眾數萬人，自大夏攻掠秦州諸郡. 曜遣劉胤率步騎四萬擊之，夾洮相持七十餘日. 冠軍呼延那雞率親禦郎二千騎，絕其運路. 胤濟師逼之，璞軍大潰，奔還涼州. 胤追之，及于令居，斬級二萬. 張閬、辛晏率眾數萬降於曜，皆拜將軍，封列侯.
石勒遣石季龍率眾四萬，自軹關西入伐曜，河東應之者五十餘縣，進攻蒲阪. 曜將東救蒲阪，懼張駿、楊難敵承虛襲長安，遣其河間王述發氐羌之眾屯于秦州. 曜盡中外精銳水陸赴之，自衛關北濟. 季龍懼，引師而退. 追之，及于高候，大戰，敗之，斬其將軍石瞻，枕屍二百餘里，收其資仗億計. 季龍奔於朝歌. 曜遂濟自大陽，攻石生於金墉，決千金堨以灌之. 曜不撫士眾，專與嬖臣飲博，左右或諫，曜怒，以為妖言，斬之. 大風拔樹，昏霧四塞. 聞季龍進據石門，續知勒自率大眾已濟，始議增滎陽戍，杜黃馬關. 俄而洛水候者與勒前鋒交戰，擒羯，送之. 曜問曰：「大胡自來邪？其眾大小復如何？」羯曰：「大胡自來，軍盛不可當也. 」曜色變，使攝金墉之圍，陳於洛西，南北十餘里. 曜少而淫酒，末年尤甚. 勒至，曜將戰，飲酒數斗，常乘赤馬無故局頓，乃乘小馬. 比出，復飲酒鬥餘. 至於西陽門，捴陣就平，勒將石堪因而乘之，師遂大潰. 曜昏醉奔退，馬陷石渠，墜於冰上，被瘡十餘，通中者三，為堪所執，送於勒所. 曜曰：「石王！憶重門之盟不？」勒使徐光謂曜曰：「今日之事，天使其然，復云何邪！」幽曜于河南丞廨，使金瘡醫李永療之，歸於襄國.
曜瘡甚，勒載以馬輿，使李永與同載. 北苑市三老孫機上禮求見曜，勒許之. 機進酒於曜曰：「僕谷王，關右稱帝皇. 當持重，保土疆. 輕用兵，敗洛陽. 祚運窮，天所亡. 開大分，持一觴. 」曜曰：「何以健邪！當為翁飲. 」勒聞之，淒然改容曰：「亡國之人，足令老叟數之. 」舍曜于襄國永豐小城，給其妓妾，嚴兵圍守. 遣劉岳、劉震等乘馬，從男女，衣㡊以見曜，曜曰：「久謂卿等為灰土，石王仁厚，全宥至今，而我殺石他，負盟之甚. 今日之禍，自其分耳. 」留宴終日而去. 勒諭曜與其太子熙書，令速降之，曜但敕熙：「與諸大臣匡維社稷，勿以吾易意也. 」勒覽而惡之，後為勒所殺.
熙及劉胤、劉咸等議西保秦州，尚書胡勳曰：「今雖喪主，國尚全完，將士情一，未有離叛，可共並力距險，走未晚也. 」胤不從，怒其沮眾，斬之，遂率百官奔於上邽，劉厚、劉策皆捐鎮奔之. 關中擾亂，將軍蔣英、辛恕擁眾數十萬，據長安，遣使招勒，勒遣石生率洛陽之眾以赴之. 胤及劉遵率眾數萬，自上邽將攻石生於長安，隴東、武都、安定、新平、北地、扶風、始平諸郡戎夏皆起兵應胤. 胤次於仲橋，石生固守長安. 勒使石季龍率騎二萬距胤，戰于義渠，為季龍所敗，死者五千餘人. 胤奔上邽，季龍乘勝追戰，枕屍千里，上邽潰. 季龍執其偽太子熙、南陽王劉胤並將相諸王等及其諸卿校公侯已下三千餘人，皆殺之. 徙其台省文武、關東流人、秦雍大族九千餘人于襄國，又坑其王公等及五郡屠各五千餘人於洛陽. 曜在位十年而敗. 始，元海以懷帝永嘉四年僭位，至曜三世，凡二十有七載，以成帝咸和四年滅.
分類:十六國世家
語法
語法者，語言之結構，序字、明義之法. 人類語言與電腦語言皆有之. 各語之法異. 動物作聲，雖有其義，然吾人猶不知彼有無語法. 單字雖為語言之本，惟但能識物. 語法則可明義、述物、釋關係也. 往時有學者云文言無語法焉、而今之語言學用於解其語法以得志故、有若意見者少甚矣.
香港浸會大學
香港浸會大學，簡曰浸大，香港之大學也，處九龍塘，今校長衛炳江博士. 肇乎公曆一九五六年，訓曰「篤信力行」. 向秉基督之教化. 以達全人教育.
史
抑香港浸會大學肇創之際，實稱香港浸會書院. 公曆一九九四年十一月始稱大學，由大學教育資助委員會資之.
今況
今其有學院九，曰文學院，曰工商管理學院，曰中醫藥學院，曰傳理學院，曰理學院，曰社會科學院，曰視覺藝術學院，曰持續進修學院，曰創意藝術學院；學系三十二，計榮譽者有二十九，另設修課式或研究式高等學位課程二十五.
其中國研究、體康管理、歐洲研究、翻譯學諸課，先於全港. 至若傳理學、國樂及洋樂學、中醫藥學、人力資源管理學、政治及國際關係學等，亦頗具盛名.
校園
有校園五，曰善衡，曰逸夫，曰浸會大學道，曰啟德，曰荃灣，各處窩打老道、聯福道、浸會大學道、彩虹及荃灣海濱. 另有石門校園，居新界沙田區石門，持續進修學院所轄也.
有學生宿舍，二零零二年三月竣於浸會大學道校園，分南北二樓，南稱偉倫樓，北稱李文正樓，中有食肆；肆前中庭曰賽馬會廣場，立有臺，或有學生相集而娛；舍有四堂，曰蔡元培堂，曰楊振寧堂，曰周樹人堂，曰宋慶齡堂，蔡、楊居南，周、宋居北. 宿位凡一千六百三十二.
處舍區而東眺，有山焉，終歲林木蓊鬱，枝葉蔥蘢，蟲聲喁喁，鳥語呢噥，山麓偶有軒車呼嘯而馳，和之天光萬籟，別有風致. 或涼風習習，和陽光數縷，經綸學務之生處其間，常心靜而神安.
奇人
有童沈詩鈞，九歲中舉，入浸大數學系，為香港負笈大學至幼者，遂有神童之稱. 蓋以垂髫之稚年而修學士之業者，香港前未之有也，況詩鈞心智未及熟稔而盛名舉，學業未及圓滿而豔羨至，世人故或憂其淪俗世之汶汶，而重蹈宋季方仲永之覆轍也.
校亦有荊楚佳麗，名黃橙子. 二零零六年十月二十八日，鳳凰衛視之中華小姐環球大賽落幕香江，橙子力蓋群姝，蟾宮折桂，一時令名遠揚. 二零零七年為浸大傳理學院所錄，修中文新聞，舍蔡元培堂.
橙子嘗言己實非應年畢業之中學生，雖向慕香港，亦本無緣浸大. 然當其嬿滿競臺、問鼎芳園也，有賓客感焉. 賓客者，浸大教授也，遂錄之，今為橙子之導師.
歌
歌曰：
南天海角獅子山前 我校聳立輝煌
中西結合昌明學術 世界新發光芒
盡心盡性立己立人 基督榮名孔揚
緬念前猶任重道遠 相期澤普流長
成功道上披荊斬棘 師生奮發圖強
大學得成秉肩昂首 先賢宿願得償
學海無涯博大精微 永恆真理導航
劉昌叔
劉昌叔，明福安人. 工於寫照，常獨行曠野，為群惡少剽其資，輒貌其人，愬裡正跡之，無得脫者. 此與元靄僧倉卒中寫小黃門頭子者，同一絕技.
語法學
語法學所指，不外以下三者：
歷史語法學，歷史語言學之支. 比較語法學，比較語言學之支. 描寫語法學，共時語言學之支也.
五刑
上古之五刑者，一曰墨，于額上刺字，凃之以墨也；二曰劓，割鼻也；三曰刖，斷足也；四曰宮，男子閹割，女子幽閉也. 五曰大辟，極刑也. 《尚書·呂刑》云：「墨罰之屬千，劓罰之屬千，刖罰之屬五百，宮罰之屬三百，大辟罰之屬二百，五刑之屬三千. 」
然五刑之實，自先秦以降，歷代不盡然也. 隋文代周，制《開皇律》，傍采齊、周，更定五刑. 一曰笞，小杖擊也，言人有小愆，法須懲誡，故加捶撻以恥之；二曰杖，大杖擊也；三曰徒，奴也，蓋奴辱之；四曰流，謂不忍刑殺，宥之于遠也；五曰死，同上古之大辟，刑之極也；五刑皆可以銅贖. 隋後諸朝皆以為定制. 至晚清改從西律，五刑乃廢.
九錫
九錫，傳曰諸侯之有德，天子錫之（注︰錫同賜）. 一錫車馬，再錫衣服， 三錫虎賁，四錫樂器，五錫納陛，六錫朱戶，七錫弓矢，八錫鈇鉞（音斧越），九錫秬鬯（音巨悵）.
九錫說始於周，先齊桓公二錫. 自漢以王莽九錫，然受錫者多篡帝位，故有功臣忌而拒受之.
非命
非命者，墨之所宗也. 墨子雖舉天志、明鬼，然其閒然於命定之說也. 其言「有命」者，蓋霸者之理也. 之於貧者，以使貪於飲食，惰於從事，故衣食不足，而飢寒至矣，後言「我命固且貧」；之於暴王，以使其耳目之淫，心涂之辟，不順親賢，而後亡失國家，傾覆社稷，後而曰「吾命固失之」，故而「上不利於天，中不利於鬼，下不利於人」也.
自原人以來，未有問命、見命者也. 至於治亂興衰，世不渝而民不改，政變而民易，以墨子觀之，此在上之發政，而非有命也. 今之世人，嘗有執有命者，以三代聖王賢人論之，以其賢善蓋有命之顯也. 墨子言其決於其力也，非其命見焉.
昔暴王作之，窮人述之，此皆疑眾遲樸，聖王之患也. 有夏之桀以為有命，商湯以《仲虺之告》駁之；商紂以為有命，武王做《太誓》駁之.
是故墨子以為，執有命者，此天下之厚害也，是故墨子非也.
難兄難弟 (樂社)
VROMANCE，韓國樂班，立於大韓民國九八年七月十二日.
中秋
中秋，八月之望也. 歐陽詹《翫月序》云：「秋之于時，後夏先冬. 八月于秋，季始孟終，十五於夜，又月之中. 稽之天道則寒暑均，取諸月數則蟾魄圓. 故曰中秋. 」言此日為三秋之中也，又謂之月夕.
其時人多盡興，食月餅瓜藕. 迨月上焚香，即大肆飲啗，竟夕始散.
巧克力河口
巧克力河口，在美國德克薩斯州布拉佐里亞縣.
教育
愛賓獨立學區在焉. 分類:德克薩斯州
毋庸置疑
VERIVERY，韓國樂班，立於大韓民國一〇一年元月九日.
鏈
分類:韓國音樂 分類:䖳娛樂
真理或挑戰
真理或挑戰，在美國新墨西哥州塞拉縣. 西元二千十年，凡口六千四百七十五. 人每謂其地名，非尋常之屬也.
引據
分類:新墨西哥州
東方圖書館
東方圖書館，民國十四年立. 在上海閘北區寶山路. 二十一年，日軍燬之 ，乃今不存. 民國諸圕，庋藏私家之書，付諸公眾閱讀者，莫先之也.
葺設
清光緒二十九年，商務印書館設編譯所圖書室. 越五年，葺館舍，凡五層，命之「涵芬樓」. 一利館人執務，一則廣蒐書|葦編. 時士紳唱曰：「保存國粹，延續文化. 」蓋所響應也.
涵芬樓之徵購古籍，悉委張元濟. 元濟力蒐文書. 自述云：「十餘年來，搜求未輟，每至京師，必捆載而歸. 估人持書叩門求售，苟未有者，輒留之. 即方志一門，已有二千一百餘種. 雖多闕，要為巨觀. 日本歐美名家撰述暨歲出新書，積年藏奔，數亦非鮮. 」 雖自家門戶，亦張帖，書云：「收買舊書」.
民國十四年，改涵芬樓爲東方圖書館，善本室仍涵芬樓之名. 時商務印書館，亦私人企業之屬，猶舉盈餘，以扶持書館. 館內圖書，無有藏諸密室者，皆可取閱. 雖曰圖書易失，然不必申求借書證，亦不需專人尋書. 王雲五云，是所以「免去學識庸庸而好漂亮者難為情與恐懼之觀念」.
引據
分類:圖書館
李白
李白，字太白，號青蓮居士，興聖皇帝九世孫，周大足元年生. 其先隋末以罪徙西域，神龍初，遁還，客巴西. 白之生，母夢長庚星，因以為名.
十歲通詩書，既長，喜擊劍，為任俠，輕財重施. 更客任城，與孔巢父、韓準、裴政、張叔明、陶沔居徂徠山，日沈飲，號竹溪六逸.
天寶初，至長安，賀知章見其文，嘆曰︰「子，謫仙人也. 」言於玄宗，召見金鑾殿，奏頌一篇. 帝賜食，親為調羹，有詔供奉翰林. 白猶與飲徒醉於市. 帝坐沈香亭子，意有所感，欲得白為樂章；召入，而白已醉，左右以水沬面，稍解，援筆成文，婉麗精切. 帝愛其才，數宴見. 白嘗侍帝，醉，使高力士脫靴，力士恥之，擿其詩以激楊貴妃，帝欲官白，妃輒沮止，白益驁放，與知章、李適之、汝陽王璡、崔宗之、蘇晉、張旭、焦遂為酒八仙人. 懇求還山，帝賜金放還. 永王璘辟為府僚佐，璘敗，當誅，有詔長流夜郎. 會赦，還尋陽. 寶應元年卒，年六十二. 代宗立，以左拾遺召，而白已卒. 或云，李白飮酒醉，欲捉滿月，自舟轉落而卒.
杜甫之『飮中八仙歌』云，「李白一斗詩百篇. 長安市上酒家眠. 天子呼來不上船. 自稱臣是酒中仙. 」
世譽白為「詩仙」，與杜甫並稱「李杜」. 今傳《李太白集》.
藏書閣
藏書閣，今云圖書館，所以庋藏古書畫之地也.
亞細亞洲首所藏書閣乃於浙江寧波之天一閣也，其乃明兵部侍郎欽創於嘉靖中之藏書閣.
辨名
略記爲圕. 又作𡆥，形聲也，取圖字之日音「ト」而成.
引據
*
三表
夫三表者，墨子所倡之明辨他說之準則也，見諸《墨子·非命》. 其曰有本之者，有原之者，有用之者. 具而言之，以古聖王諸事，以為原；以今之百姓耳目之實，以為本；以觀其中國家百姓人民之利，以為用，此之謂三表也.
廢藩置縣
日本明治政府，欲集權於中央，乃廢藩置縣. 明治二年，諸藩歸版籍於朝廷. 明治政府雖為一統之政權，實則諸藩仍掌其藩地. 自明治元年戊辰戰爭後，舊藩或削封、或徙封，又諸藩無力於財政，乃請朝廷廢藩，獲允. 爾後廢藩時機漸熟，木戶孝允、大久保利遂積極準備廢藩，然新政府之軍力不足，於是聯薩摩、長州、土佐三藩，與之協議，並調兵一萬. 四年七月，免「在京藩知事」，召諸藩知事入京，卸諸藩之常備兵，悉由政府直轄. 於是二百六十一藩齊廢，置為縣，縣知事由政府任命. 中央集權遂告完畢.
另見
分類:明治紀事
九九段
gu9udan，韓國樂社，立於大韓民國九八年六月廿八日.
他典
分類:韓國音樂 分類:䖳娛樂
凌統
凌統字公績，漢吳郡余杭人也. 父操從孫權討江夏，入夏口，先登，破其先鋒，輕舟獨近，中流矢死.
統年十五，左右多稱述者，權亦以操死國事，拜統別部司馬，行破賊都尉，使攝父兵. 從擊山賊，統率士卒，身當矢石，所攻一面，應時披壞，諸將乘勝，遂大破之. 權壯其果毅.
復征江夏，統為先鋒，斬黃祖將張碩，盡獲船人. 還以白權，引軍兼道，水陸並集. 時呂蒙敗其水軍，而統先搏其城，於是大獲. 權以統為承烈都尉.
與周瑜等拒破曹操於烏林，遂攻曹仁，遷為校尉. 又從破皖，拜盪寇中郎將，領沛相. 與呂蒙等西取三郡，反自益陽，從往合淝，為右部督. 時權撤軍，前部已發，魏將張遼等奄至津北. 權使追還前兵，兵去已遠，勢不相及，統率親近三百人陷圍，扶扦權出. 敵已毀橋，橋之屬者兩版，權策馬驅馳，統復還戰，左右盡死，身亦被創，所殺數十人，乃還. 橋敗路絕，統被甲潛行. 權既禦船，見之驚喜. 統痛親近無反者，悲不自勝. 權引袂拭之. 謂曰：「公績，亡者己矣，苟使卿在，何患無人？」拜偏將軍，倍給本兵. 時有薦同郡盛暹於權者，以為梗概大節有過於統，權曰：「且令如統足矣. 」後召暹夜至. 時統已臥，聞之，攝衣出門，執其手以入. 其愛善不害如此.
統雖在軍旅，親賢接士，士亦慕焉. 又輕財重義，有國士之風. 病卒，時年四十九. 權聞之，拊床起坐，哀不能自止，數日減膳，言及流涕，使張承為作銘誄.
統二子烈、封，年各數歲，權內養於宮，愛待與諸子同，賓客進見，呼示之曰：「此吾虎子也. 」及八九歲，令葛光教之讀書，十日一令乘馬. 後追錄統功，封烈亭侯，還其故兵. 有罪免，令其弟封襲爵領兵.
北京市
北京，中華人民共和國所都，亦為直轄市. 方二十四萬六千百五十八頃，口二千百七十萬有奇. 建城凡三千餘年，歷朝建都亦八百餘年，為文史名城，與南京、洛陽、西安齊名.
史
北京古稱薊，為燕都. 秦為廣陽郡，漢屬幽州，亦為廣陽國都. 魏復為廣陽郡治，西晉時為燕國都，東晉至北周為燕郡. 隋大業三年改涿郡. 唐武德年間復稱幽州，後屬範陽節度使. 安史之亂時為偽都. 五代劉仁恭亦僭號於此，為後唐所滅. 入遼稱南京析津府 ，金海陵王亮遷都至此，易名為中都. 元至元九年更名大都.
有明乃興，以應天為京師，更大都為北平府，燕王棣藩國在茲. 洎燕王興兵靖難，旋以北平為行在、北京，永樂十九年後，稱京師順天府. 有清定鼎中原，亦定都於此.
民國新創，亦以北京為國都，稱京兆地方，至民國十七年複易名「北平」. 廿六年罹倭難. 卅四年光復. 然中國又遭國共內戰之劫，太平實未臨於社稷矣. 歷四年之干戈，民國三十八年，中國國民黨退守臺灣，中國共產黨得大陸，立國曰中華人民共和國，都北平，復而易名北京也.
引據
分類:中華人民共和國直轄市
利馬
利馬，秘魯京也. 大邑也. 有人六百一十二萬，景致迤邐，其城甚古，有洛斯雷耶斯之稱.
長城
長城，起臨洮至遼東，延袤萬餘里. 多云秦始皇築之，然實非其一人所為也. 昭王時，已於隴西北地上郡，築長城以固邊矣. 亦非盡秦築也，趙起自代并陰山下，至高闕為塞. 燕自造至襄平，亦皆築長城矣. 秦之後若魏、若北齊、若隋、若明亦皆築焉.
蓋天以山川險隘限人，有所不足，增而補之，亦不為過. 且有為民之意存焉. 使後之人懲秦人，起閭左之失，慮蒙恬絕地脈之禍，而廢其已成之功，非計也. 但內政不修，而區區於外侮之禦，乃至於竭天下之財，以興無已之功，則不知所務耳.
夫千百年來，夷狄屢犯，長城屢毀，其址多易，今殘存者，明之所修也，起嘉峪而迄山海，亦越萬里耳.
九十一日
《九十一日》，日本國朱夏公司所作動畫也. 平成廿六年七月八日見映，鏑木宏導演，岸本卓監督之，至是年十月一日終幕，凡一部.
概述
西元一九二零年，美利堅立殊法，凡國中厲行禁酒，士民人等概不得販製飲用. 百姓好酒者甚苦之，黑手黨遂陰製私酒以牟重利. 時法尼提家扼水陸衝要，藉販私酒而起，掠互市之寶貨，其勢日盛. 一九二八年，有一酒徒名曰阿維里奧者，機巧多策略，獻秘酒以入法尼提家. 法氏大喜，遂納之，然禍患亦自此始矣.
要角
分類:平成動畫
霸道之聲里奧拉維
VIXX LR，韓國樂社，立於大韓民國九七年八月十七日.
絕望先生
《絶望先生》，日本國畫師久米田康治所作漫畫也. 平成十九年七月七日初映，新房昭之導演，金卷兼一監督之. 至廿一年九月廿六日終幕，凡三部.
概述
昭和中，日本有一夫子名曰「糸色望」者，性陰鬱，曉於書史. 及入某高校，授二年班導師. 其間異人雲集，生徒皆博學術，各有千秋. 糸色望既任教，遂以其名冠之，號曰「絶望教室」也.
要角
分類:平成漫畫 分類:平成動畫
牛頓
牛頓艾薩克，牛頓其姓，艾薩克其名也. 英國林肯郡人. 公曆一六四三年一月四日生. 未生，父歿，而母另嫁，遂舍祖母之家. 幼入鄉學，及長，習於格蘭瑟文法學校. 年十九，始肄業於劍橋大學三一學院.
斯時顯學，實亞里士多德之言也. 然牛頓博聞強識，廣涉笛卡爾、伽利略、哥白尼、開普勒諸君之學. 一六六五年，闡二項式定理，得文學士銜. 適逢瘟疫，避禍於鄉，志學不輟，殆窮微積分、光學、重力諸學. 越明年，返劍橋大學. 一六六九年十月，得盧卡斯座，教授數學. 一六七二年，列席英國皇家學會，越三十一年，除主席，以至於終. 一六九六年任造幣廠監督，越三年，除廠長. 一七〇五年，因功封爵士. 一七二七年三月卅一日，因腎疾終，年八十五，葬於西敏寺.
終其一生，所涉廣甚，舉凡哲學、數學、物理、煉金術、神學等，盡覽無遺，遺稿百餘萬言，為世所重. 所著《流數法》、《自然哲學之數學原理》、《光學》、《廣義算術》，並行於世.
趙娥
趙娥者，又作龐娥、龐娥親，酒泉烈女，乃龐子夏妻，祿福趙君安女.
君安為同縣李壽殺，娥男弟三人欲報仇，壽深以為備. 時災疫，三人病死，壽家喜，請宗族慶賀，云：「趙氏強壯已盡，唯有女弱，何足復憂！」防備懈弛. 時娥子淯聞以啓娥，娥感激愈深，愴然隕涕曰：「李壽，汝莫喜也，終不活汝！戴履天地，為吾門戶，吾三子之羞也. 焉知娥親不手刃殺汝，而自儌倖邪？」
娥陰巿名刀，挾長持短，晝夜哀酸，志在殺壽. 壽為人兇豪，聞娥之言，更乘馬帶刀，鄉人皆畏憚之. 比鄰有徐氏婦，憂娥不能制，恐逆見中害，每諫止之，不得止. 夜數磨礪所持刀訖，扼腕切齒，悲涕長嘆，家人及鄰里咸共笑之. 娥遂棄家事，乘鹿車伺壽.
光和二年二月上旬，以白日清時，於都亭之前，與壽相遇，便下車扣壽馬，叱之. 壽驚愕，回馬欲走. 娥奮刀斫之，並傷其馬. 馬驚，壽擠道邊溝中. 娥尋復就地斫之，探中樹蘭，折所持刀. 壽被創未死，娥因前欲取壽所佩刀殺壽，壽護刀瞋目大呼，跳梁而起. 娥乃挺身奮手，左抵其額，右樁其喉，反覆盤旋，應手而倒. 遂拔其刀以截壽頭，持詣都亭，歸罪有司，徐步詣獄，曰：「父讎己報，請受戮. 」辭顏不變.
時祿福長漢陽尹嘉不忍論娥，即解印綬去官，弛法縱之. 然娥辭氣愈厲，面無懼色. 尉知其難奪，強載還家.
涼州刺史周洪、酒泉太守劉班等並共表上，稱其烈義，刊石立碑，顯其門閭. 太常弘農張奐貴尚所履，以束帛二十端禮之. 海內聞之者，莫不改容贊善，高大其義. 故黃門侍郎安定梁寬追述娥，為其作傳.
評
皇甫謐《列女傳》曰：「玄晏先生以為父母之仇，不與共天地，蓋男子之所為也. 而娥親以女弱之微，念父辱之酷痛，感仇黨之凶言，奮劍仇頸，人馬俱摧，塞亡父之怨魂，雪三弟之永恨，近古已來，未之有也. 詩雲『修我戈矛，與子同仇』，娥親之謂也. 」
九九段世美娜
gu9udan SEMINA，韓國樂社，立於大韓民國百年七月十日.
分類:韓國音樂 分類:䖳娛樂
節用
節用者，墨之所宗也，見諸《墨子》，其下闕矣. 墨子以為，聖人為政於一國，則一國之食貨倍矣，而其政於天下，則天下之食貨倍矣，而此之倍非外取地，而因其國去無用之費也，是故足以倍之. 後墨子嘗以實用之法，假上古聖王事，以論民布勞而多興利也.
又言今民寡，悉為政者之過也. 其使民勞，其籍歛厚，民財不足，凍餓死者不可勝數者，又興師而攻伐，久者年餘，速者數月，以使男女不相見，此寡人之道也.
泰國商業銀行
本部居曼谷乍都節區，大總管乃婉他那西黎珊(Jada Wattanasiritham). 全國分行逾九百， 香港、新加坡、萬象俱有分行，柬埔寨商業銀行亦為旗下子行，員萬四千餘.
李時珍
李時珍字東璧，蘄州人也，約正德十三年生，以醫為業. 時珍生，白鹿入室，紫芝產庭，幼以神仙自命. 年十四，補諸生；三試於鄉，不售. 讀書十年，不出戶庭，博學，無所弗覼. 善醫，即以醫自居. 富順王嬖庶孽，欲廢適子. 會適子疾，時珍進藥，曰「附子和氣湯」，王感悟，立適. 楚王聞之，聘為奉祠，掌良醫所事. 世子暴厥，立活之. 薦於朝，授太醫院判. 一歲告歸，著《本草綱目》. 晚號瀕湖山人，萬曆廿一年卒.
子嗣
時珍有二子. 一為李建元，時神宗詔修國史，乃攜《本草綱目》獻於朝. 獲嘉獎，得以刊行天下. 另一子李建中，官四川蓬谿知縣.
空集
空集者，無物之集也. 夫集，集數物於一耳. 至若斯集，凡集合者，咸括之耳. 泰西記之曰「\{\ \}」、「∅」. 造此符者，布爾巴基也. 布爾巴基者，法蘭西群疇自謂也.
漢孝桓皇帝
漢孝桓皇帝諱志，字意，肅宗子河間孝王孫也. 陽嘉元年生，父翼，本嗣平原懷王，後為江京等所譖，貶都鄉侯. 父河間孝王上書分蠡吾縣侯之. 翼薨，志嗣. 質帝見弒，大將軍梁冀迎志為皇帝，時年十五，以其女弟女瑩為皇后. 時梁氏掌政，漢政日衰，盜賊常作.
空集
空集公理曰：「空集存也」. 外延公理曰：「二集物咸同者，同也」. 故無物之集皆同也.
漢孝桓皇帝
帝素惡梁氏，既長，謀誅冀. 梁太后、梁皇后崩後，帝與宦者單超等夷梁氏. 事成，以首功五閹為侯，主持國政，時稱「五侯」. 漢政更衰.
延熹末，太尉陳蕃等上表諫帝用諸閹，帝不悅. 時人多斥宦官亂政，在朝者皆免. 後河南尹李膺殺閹黨人，乃誣膺養太學游士，交結諸郡生徒，更相驅馳，共為部黨，誹訕朝廷，疑亂風俗. 帝大怒，詔捕黨人，皆世之名士也. 蕃乃拒平署. 帝遂命宦官北寺獄理黨事. 蕃復上表，極陳宦禍之事. 帝乃免蕃.
後竇武為城門校尉，復上書陳其事. 膺在獄中，訛以附閹者為黨人. 諸宦懼罪及己身，告帝曰大赦. 帝從之，黨人皆釋，而放歸田里，終身罷黜，黨事遂息. 為黨錮之始也.
黨事息，同年帝崩，葬宣陵. 無子，竇皇后乃立解瀆亭侯宏為皇帝.
劉基敬輿
劉基字敬輿，漢東萊牟平人，蓋漢齊孝王後也. 年十四，父繇病卒，居喪盡禮，故吏餽餉，皆無所受，時基遭多難，嬰丁困苦，潛處味道，不以為戚. 與群弟居，常夜臥早起，妻妾希見其面. 諸弟敬憚，事之猶父. 不妄交友，門無雜賓，然基姿容美好，孫權愛敬之.
權為驃騎將軍，辟東曹掾，拜輔義校尉、建忠中郎將. 權為吳王，遷大農，徙郎中令. 權嘗宴飲，時虞翻醉酒犯忤，權欲殺之，威怒甚盛，基起抱以堯、舜諫權，得免，權因敕左右，自今酒後言殺，皆不得殺.
權稱尊號，改為光祿勛，錄尚書事. 大暑時，帝嘗於樓船中宴飲，上值雷雨，帝以蓋自覆，又命覆基，餘人不得也. 其見待如此. 年四十九卒. 女劉氏，魯王霸妻也.
廣西壯族自治區
廣西壯族自治區，略云桂，在中華人民共和國，少數民族自治區也. 治南寧. 處嶺南之西，東鄰廣東，北接湘黔二省. 西以國道通滇省. 西南與越南以河為界. 其南濱海，濱海三大城互為犄角，為北海市、欽州市、防城港市.
政區
有十四地級市，市下轄三十三市轄區、七縣級市、五十七縣、十二自治縣.
地級市者：南寧市、柳州市、桂林市、梧州市、北海市、防城港市、欽州市、貴港市、玉林市、百色市、賀州市、河池市、來賓市、崇左市.
怪物
《MONSTER》，又譯《怪物》，日本國畫師浦澤直樹所作漫畫也. 其述作嘗獲文化廳藝術季漫畫之賞，平成十六年四月廿六日以原著改動畫而映. 小島正幸導演，浦畑達彥監督之，至十七年九月廿七日終幕，凡一部.
概述
自美蘇交鋒以來，世界分「自由」、「共產」兩途，彼此爭霸不休，蓋演成冷戰之勢. 西元一九八六年，時德意志亦有西德及東德之分，東德貿易顧問李貝特攜妻子亡命於西. 未幾，李貝特夫婦遇刺，其子約翰創甚，鄰送至醫院以療. 該院外科醫師天馬賢三者，素有仁心，且醫術精湛，遂為約翰療. 及愈，約翰旋遁去. 又九年，市內刑案迭起，或曰乃天馬所為. 天馬蒙冤，數解之，竟不得免. 當此時，約翰忽至，告曰罪案悉由己出. 天馬甚悔救之，遂誓欲膺懲約翰.
要角
分類:平成漫畫 分類:平成動畫
晉 (釋義)
晉可為：
安佐南區
安佐南區屬日本廣島縣廣島市也.
中華人民共和國
中華人民共和國在亞東之極，都北京. 其東以鴨綠江界朝鮮民主主義人民共和國. 隔東海望日本. 其北與俄羅斯、蒙古國相接. 至東南海隅，民國是從.
史
日本既敗，中正令甲兵且駐勿動，澤東則令速往滿洲，又受日本軍降. 三十四年國共雖定和議，仍相攻如故，中國內戰遂起，共軍乃更號中國人民解放軍. 蓋日本未敗時，國民黨已腐敗叢生，天下苦於其劣政. 共軍甚得民心，戰四年，逐中華民國於臺灣，兩岸遂分治至今.
乃行政治協商，約法中國政治協商共同綱領者，推澤東為中央人民政府主席，朱德，劉少奇，宋慶齡，張瀾，李濟深，高崗領副主席，一九四九年十月一日，中華人民共和國立，都北平，改北京，更以公曆紀年.
一九五〇年，朝鮮戰爭起，朝鮮亦社會主義國也. 時美軍號為聯合國軍，登陸仁川，朝鮮危，乃出兵抗美援朝，號志願軍. 三年，久持不下，遂弭兵.
一九五四年，開全國人民代表大會，創立憲法，鞏固國政. 彼時有五年計劃，實業大興，民生日進.
一九五七年，時澤東仍領國事，令反右，以裁異志. 初，以陳雲司食貨，頗有功，民生初復. 後中蘇交惡，澤東急於強國，乃令行三面紅旗之法. 有大躍進者，號以糧為綱，令農人盡於地力，以實倉廩. 有虛報農產者，不以為過，反以為功. 又號以鋼為綱，令民築爐煉鋼. 鐵礦石缺，則以鐵器為礦石. 鋼未煉成，鐵器俱廢. 人皆煉鋼，田畝悉荒. 又盡取山林古木. 加以人民公社，以口量食，不以功取. 食者眾，勞者少. 雲等憂之，反遭貶. 一九五九年，大饑，三年間死者三千萬有餘. 澤東因免，劉少奇、周恩來繼領國事，復雲舊法.
澤東猶領黨事，乃號文化大革命，以少奇等為右派，重罪禁家中，後移開封，含冤病死. 又號破四舊，以舊俗儀禮為罪，使少者毆其師、壞古物、武鬥不止. 國中大亂，法令皆廢. 一九七六年，澤東薨. 小平進掌國事，以文化大革命為過，復少奇之舊法.
一九七八年，小平令改革開放. 食貨興，民生日足. 然新法先東後西，致東富西貧. 唯變法以降，國力日蓄，新百年之頹勢. 一九九七年七月一日，香港還. 一九九九年十二月廿日，澳門還. 二零零一年，入萬國貿易組織. 二零零八年，興會於北京，曰「二十九屆奧林匹克運動會」.
其後，江澤民、胡錦濤、習近平各主政. 天下未平，嘗制約計，未果.
行政
初，尚無暇選舉，乃以中國人民政治協商會議代行立法之權. 一九四九年九月，中國人民政治協商會議約法，云中國政治協商共同綱領，立中華人民共和國中央人民政府. 一九五四年，全國人民代表大會立. 全國人民代表大會者，國家權力之所出也，行立法權，選元首、行政、軍事、司法、監察部署.
憲法云，中華人民共和國國體，乃社會主義之國，而工人階級所領導，工農聯盟為基，人民民主專政. 中國共產黨執政.
地方
一九四九年十月元日，中華人民共和國立，都北平，改北京. 立五大行政區，分中華為三十省，十二直轄市，五行署區，並自治區、地方、地區各一，多沿民國舊制. 此後十數年間，數年一變，至一九六八年方定，時分廿二省、五自治區、三直轄市. 省下分地級、縣級、鄉級，各地名號均異，按方俗名之. 地級含地級市、地區、自治州、盟. 縣級含市轄區、縣級市、縣、自治縣、旗、自治旗、特區、盟區. 鄉級含區公所、鎮、鄉、蘇木、民族鄉、民族蘇木、街道. 省級之長曰省委書記，省長居其左，以黨領事也. 至一九九七年，香港特別行政區立，越二年，澳門特別行政區立，遂成今貌. 分廿三省、五自治區、四直轄市、二特別行政區，合三十四部.
三十四部列如下. 遼寧省治瀋陽市、吉林省治長春市、河北省治石家莊市、山西省治太原市、黑龍江省治哈爾濱市、江蘇省治南京市、安徽省治合肥市、浙江省治杭州市、福建省治福州市、江西省治南昌市、山東省治濟南市、河南省治鄭州市、湖北省治武漢市、湖南省治長沙市、廣東省治廣州市、四川省治成都市、貴州省治貴陽市、雲南省治昆明市、陜西省治西安市、甘肅省治蘭州市、青海省治西寧市、海南省治海口市. 別設臺灣省，然臺灣自內戰末迄今實轄於中華民國. 以上廿三省. 西藏自治區治拉薩市、內蒙古自治區治呼和浩特市、廣西壯族自治區治南寧市、寧夏回族自治區治銀川市、新疆維吾爾自治區治烏魯木齊，以上五自治區. 北京市、上海市、重慶市、天津市為四直轄市. 並香港、澳門二特別行政區.
特別行政區以其舊法治. 香港分十八區，澳門分七堂區. 其長皆稱行政長官.
地理
華北、東北多平原，一馬平川，及江南、嶺南、兩湖諸地，山河相間. 西南有青藏高原，雪峰迭起，有聖母峰，天下至高者也. 河西至新疆，瀚海連綿，人煙尤希. 北及塞外，南達南海，東臨太平洋，西接中亞細亞，其域計九百六十萬平方公里，衹次於俄羅斯、加拿大也.
陳表
陳表，字文奧，武庶子也.
少知名，與諸葛恪、顧譚、張休等並侍東宮，皆共親友. 尚書暨艷亦與表善，後艷遇罪，時人咸自營護，信厚言薄，表獨不然，士以此重之. 徙太子中庶子，拜冀正都尉.
表以父死敵場，求用為將，領兵五百，欲得戰士之力，傾意接待，士皆愛附，樂為用命. 時有盜官物者，疑無難士施明. 明素壯悍，收考極毒，惟死無辭，廷尉以聞. 帝以表能得健兒之心，詔以明付表，使自以意求其情實. 表便破械沐浴，易其衣服，厚設酒食，歡以誘之. 明乃首服，具列支黨. 表以狀聞. 帝奇之，欲全其名，特為赦明，誅戮其黨. 遷表為無難右部督，封都亭侯，以繼舊爵. 表皆陳讓，帝不許.
嘉禾三年，諸葛恪領丹楊太守，討平山越，以表領新安都尉，與恪參勢. 初，表所受賜覆人得二百家，在會稽新安縣. 表簡視其人，皆堪好兵，乃上疏陳讓，乞以還官，充足精銳. 詔曰：「先將軍有功於國，國家以此報之，卿何得辭焉？」表乃稱曰：「今除國賊，報父之仇，以人為本. 空枉此勁銳以為僮僕，非表志也. 」皆輒料取以充部伍. 所在以聞，帝甚嘉之. 下郡縣，料正戶羸民以補其處.
表在官三年，廣開降納，得兵萬餘人. 事捷當出，嘉禾六年，中郎將周祗乞於鄱陽召募，郡民吳遽等為亂，殺祗，攻沒城郭，屬縣搖動，表便越界赴討，遽以破敗，遂降. 陸遜拜表偏將軍，進封都鄉侯，北屯章阬. 是年卒，年三十四. 家財盡於養士，死之日，妻子露立，太子登為起屋宅. 子陳敖拜別部司馬.
晏明
晏明，見於《三國演義》，乃曹洪將，長一丈，膀闊腰圓，持三尖兩刃刀，甚膂力. 時長坂坡戰趙雲，不至三回，為雲巧力刺死. "「趙雲見夫人已死，恐曹軍盜屍，便將土牆推倒，掩蓋枯井. 掩訖，解開勒甲縧，放下掩心鏡，將阿斗抱護在懷，綽槍上馬. 早有一將，引一隊步軍至，乃曹洪部將晏明也，持三尖兩刃刀來戰趙雲. 不三合，被趙雲一槍刺倒，殺散眾軍，衝開一條路. 」"
夏侯傑
夏侯傑，見於《三國演義》，乃曹操身將，時長坂役，見戰張飛，飛乃喝之，傑遂破膽，墜馬死.
韓國放送公社
韓國放送公社，簡稱曰韓國放送，韓官營電台也. 立於公元一九二七年. 計廣播所用之語，凡十又一也. 至於其址，在乎首爾特別市永登浦區十八番地.
它典
分類:大韓民國電視臺
華雷斯
華雷斯者，墨西哥北之大邑也. 有民二百萬.
其地甚險惡，民多兇悍，謀殺甚多，謂之寰宇之至危之邑也.
分類:墨西哥史
西里爾字母
西里爾字母，或名曰基利爾字母、基立爾字母，斯拉夫語族所以識其語言也. 然斯拉夫語族西斯拉夫語支之語，如索布語、波蘭語、捷克語、斯洛伐克語，皆書以拉丁文字. 西元一九三零年始，凡蘇聯少數民族語言，縱非斯拉夫語言者，亦始書以西里爾字母，今蒙古語、東干語亦然.
古文
此文字自有其計數之法，亦以效法希臘人而得之.
今文
西里爾字母雖傳習數百年，然則斗轉星移，後人之音，去古甚遠. 俄羅斯沙皇彼得一世不忍，更其文法，廢無用之字母，推陳出新，以契合時人之言. 此後斯拉夫民族諸語皆效其風，依各自之俗語革新文法，而乃有古今之別也. 後有非斯拉夫語言者嘗以此書之，然其語音異乎斯拉夫人，遂別造新字以應之.
以下所示之字母，一如現今之斯拉夫語言者所用也.
以下所示之字母，特為非斯拉夫語言者所造，以書斯拉夫語言未有之音韻.
顯慶
顯慶，唐高宗之年號也，始於公元六五六年，止於公元六六一年二月，凡五年餘.
夏侯恩
夏侯恩，見於《三國演義》，乃曹操愛將，恩提鐵槍，又護操愛劍青釭，時長坂役，恩乃以操名奪掠，又見趙雲，遂為其刺死，青釭亦奪失.
梅毒
梅毒者，多以交媾而得，其毒最易傳染者也. 而核其傳染之由，每乘尿管皮薄易爛之處而入. 醫學家因其毒由淺而深，即以是分作三層. 大抵該癥初起，類似小瘡，漸漸貼近陽具兩旁之髀罅處，並起肉核，待至三四十日，或久至二三月，其毒即由肉核而發，由是內皮外皮，惡染其毒，而患癥愈深，若延至三至十五載，則該毒並能入臟入筋入骨，而成為難治之癥矣.
此病由梅毒螺旋体所引致，其病原為德國醫師埃裡克·霍夫曼及弗裡茲·蕭丁二人於一九〇五年所驗得.
分類:疾病
甘寧
往依劉表，因居南陽，不見進用. 轉托黃祖，祖又畜之，於是歸孫權. 周瑜、呂蒙皆共薦達，孫權加異，同於舊臣. 寧陳計曰：「今漢祚日微，曹操彌憍，終為篡盜. 南荊之地，山陵形便，江川流通，誠是國之西勢也. 寧已觀劉表，慮既不遠. 兒子又劣，非能承業傳基者也. 至尊當早規之，不可後操. 圖之之計，宜先取黃祖. 祖今年老，昏耄已甚，財谷並乏，左右欺弄，務於貨利，侵求吏士，吏士心怨. 舟船戰具，頓廢不修，怠於耕農，軍無法伍. 至尊今往，其破可必. 一破祖軍，鼓行而西，西據楚關，大勢彌廣，即可漸規巴、蜀. 」權深納之. 權遂西，果擒祖，盡獲其士眾. 遂授寧兵，屯當口.
隨周瑜拒破曹操於烏林. 攻曹仁於南郡，未拔. 曹仁以五六千之眾圍寧數百人於夷陵，雨射城中，士眾皆懼，惟寧談笑自若. 瑜用呂蒙計率諸將解圍. 隨魯肅鎮益陽，拒關羽. 權嘉寧功，拜西陵太守，領陽新、下雉兩縣.
從攻皖，為升城督. 手持練，身緣城，為吏士先，卒破獲朱光. 計功，呂蒙為最，寧次之，拜折沖將軍. 曹操出濡須，寧為前部督，銜枚出斫敵. 敵驚動，遂退. 寧益貴重，增兵二千人. 建安二十年，從攻合淝. 呂蒙、蔣欽、淩統及寧以車下虎士千餘人從權逍遙津北. 張遼覘望知之，即將步騎奄至. 寧引弓射敵，與統等死戰，壯氣毅然，權尤嘉之.
黃初中卒，權痛惜之. 有子瑰，因罪徙會稽.
寧少有氣力，好遊俠，招合輕薄少年，為之渠帥；群聚相隨，挾持弓弩，負毦帶鈴，民聞鈴聲，即知是寧. 雖粗猛好殺，然開爽有計略，輕財敬士，能厚養健兒，健兒亦樂為用命.
藏弈
藏弈者，西藏之碁也. 其盤橫十七，縱十七. 異於弈者，座子局先.
煙臺市
煙臺，山東之大邑也，居膠東之北，渤海之南，青島之東，威海之西. 有民七百萬.
區劃
有市六，曰龍口，曰萊州，曰萊陽，曰棲霞，曰海陽，曰招遠. 有區五，曰芝罘，曰福山，曰萊山，曰牟平，曰蓬萊.
黃金坪島
黃金坪島（韓國語︰황금평도），簡曰黃金坪，朝鮮民主主義共和國平安北道龍川郡之島也，處鴨綠江上，位其國西北，方十一點九四公里. 北界中國丹東.
煙臺市
據
分類:山東省區劃
牛頓 (單位)
牛頓者，力之衡也.
今之公制，所謂一牛頓者，以加諸千克之靜物，秒移二分之一米，二秒移一又二分之一米，三秒移二又二分之一米，如是云云.
以此為本，類而推之. 倘力倍之，則所移亦倍之.
名水百選
平成二十年，環境省復選名水，曰「平成名水百選」. 故謂舊者「昭和名水百選」. 二者無一同，合計二百選.
名水百選一覽
分類:昭和紀事
度量衡
度量衡者，稱物之制也. 度乃物之長短，量乃物之大小，衡乃物之輕重. 今人以度量衡代稱萬物之計量. 然古今中外之度量衡不一，多有不便. 法人察之，遂立萬國公制，後漸為諸國所取，天下皆用之.
精神勝利法
精神勝利法，亦曰阿Q精神，謂顛倒是非，妄自尊大，以安己心. 語出《阿Q正傳》. 魯迅撰以譏刺時人.
例
"阿Q在形式上打敗了，被人揪住黃辮子，在壁上碰了四五個響頭，閒人這纔心滿意足的得勝的走了，阿Q站了一刻，心裏想，「我總算被兒子打了，現在的世界真不像樣……」於是也心滿意足的得勝的走了."
阿Q旣爲人所敗，思曰：「吾今爲兒所毆矣，斯世甚謬」云云. 乃去.
劉基伯溫
劉基，字伯溫，明青田人. 曾祖濠，仕宋，為翰林掌書. 宋亡，邑子林融倡義旅，事敗，元遣使簿錄其黨，多連染. 使道宿濠家，濠醉使者而焚其廬，籍悉毁. 使者計無所出，乃為更其籍，連染者皆得免.
基幼穎異，其師鄭復初謂其父爚曰︰「君祖德厚，此子必大君之門矣. 」元至順間，舉進士，除高安丞，有廉直聲. 行省辟之，謝去. 起為江浙儒學副提舉，論御史失職，為臺臣所阻，再投劾歸. 基博通經史，於書無不窺，尤精象緯之學. 西蜀趙天澤論江左人物，首稱基，以為諸葛孔明儔也.
方國珍起海上，掠郡縣. 有司不能制，行省復辟基為元帥府都事. 基議築慶元諸城以逼賊，國珍氣沮. 及左丞托里特穆爾招諭國珍，基言方氏兄弟首亂，不誅無以懲後. 國珍懼，厚賂基，基不受. 國珍乃使人浮海至京，賄用事者，遂詔撫，國珍授以官，而責基擅威福，羇管紹興，方氏遂愈横. 俄山寇蜂起，行省復辟基剿捕，與行院判舒穆嚕伊遜守處州，經畧使李國鳳上其功，執政以方氏故抑之. 授總管府判，不與兵事. 基遂棄官，還青田，著《郁離子》以見志. 時避方氏者争依基，基稍為部署，寇不敢犯.
及明太祖下金華，定括蒼，聞基及宋濂等名，以幣聘. 基未應，總制孫炎再致書固邀之，基始出. 既至，陳時務十八策，太祖大喜，築禮賢館以處基等，寵禮甚至. 初，太祖以韓林兒稱宋後，遥奉之. 歲首，中書省設御座行禮，基獨不拜，曰︰「牧豎耳，奉之何為！」因見太祖，陳天命所在. 太祖問征取計，基曰︰「士誠自守虜，不足慮；友諒劫主脅下，名號不正，地據上流，其心無日忘我，宜先圖之. 陳氏滅，張氏勢孤，一舉可定，然後北向中原，王業可成也. 」太祖大悦，曰︰「先生有至計，勿惜盡言. 」
會陳友諒陷太平，謀東下，勢張甚，諸将或議降、或議奔據鍾山，基張目不言. 太祖召入内，基奮曰︰「主降及奔者可斬也. 」太祖曰︰「先生計安出？」基曰︰「賊驕矣，待其深入，伏兵邀取之易耳. 天道後舉者勝，取威制敵以成王業，在此舉矣. 」太祖用其策，誘友諒至，大破之，以克敵賞賞基，基辭. 友諒兵復陷安慶，太祖欲自将討之，以問基，基力贊，遂出師. 攻安慶，自旦及暮，不下. 基請逕趨江州，擒友諒巢穴，遂悉軍西上. 友諒出不意，帥妻子奔武昌，江州降. 其龍興守将胡美遣子通欵，請勿散其部曲. 太祖有難色，基從後蹋胡牀. 太祖悟，許之，美降，江西諸郡皆下.
基喪母，值兵事，未敢言，至是請還葬. 會苖軍反，殺金、處守將胡大海、耿再成等，浙東搖動. 基至衢，為守將夏毅諭安諸屬邑，後與平章邵榮等謀復處州，亂遂定. 國珍素畏基，致書唁. 基答書，宣示太祖威德，國珍遂入貢. 太祖數以書即家訪軍國事，基條答悉中機宜. 尋赴京，太祖方親援安豐. 基曰︰「漢、吳伺隙，未可動也. 」不聽. 友諒聞之，乗間圖洪都. 太祖曰︰「不聽君言，幾失計. 」遂自將救洪都，與友諒大戰鄱陽湖. 一日數十接，太祖坐湖牀督戰，基侍側，忽躍起大呼，趣太祖更舟. 太祖倉卒徙别舸，坐未定，飛礮擊舊所，御舟立碎. 友諒乗高見之，大喜. 而太祖舟更進，漢軍皆失色，時湖中相持三日未決，基請移軍湖口扼之，以金木相犯日決勝. 友諒走死，其後太祖取士誠，北伐中原，遂成帝業，畧如基謀.
吳元年，以基為太史令，上《戊申大統曆》. 熒惑守心，請下詔罪己. 大旱，請決滯獄. 即命基平反，雨隨注. 因請立法定制，以止濫殺. 太祖方欲刑人，基請其故，太祖語之以夢. 基曰︰「此得土得眾之象，宜停刑以待. 」後三日，海寧降，太祖喜，悉以囚付基縱之. 尋拜御史中丞兼太史令.
太祖即皇帝位，基奏立軍衛法，初定處州税糧，視宋制畝加五合，惟青田命毋加，曰︰「令伯温鄉里世世為美談也. 」帝幸汴梁，基與左丞相善長居守. 基謂宋、元寬縱失天下，今宜肅紀綱，令御史糾劾，無所避. 宿衛宦侍有過者，皆啟皇太子置之法，人憚其嚴. 中書省都事李彬坐貪縱抵罪，善長素暱之，請緩其獄. 基不聽，馳奏報可. 方祈雨，即斬之，由是與善長忤.
帝歸，愬基僇人壇壝下，不敬，諸怨基者亦交譖之. 會以旱求言，基奏士卒物故者，其妻悉處别營，凡數萬人，陰氣鬱結，工匠死，胔骸暴露，吳将吏降者皆編軍户，足干和氣. 帝納其言，旬日仍不雨，帝怒. 會基有妻喪，遂請告歸，時帝方營中都，又銳意滅庫庫. 基瀕行，奏曰︰「鳳陽雖帝鄉，非建都地，王保保未可輕也. 」已而定西失利，庫庫竟走沙漠，迄為邊患. 其冬，帝手詔敘基勲伐，召赴京，賜賚甚厚，追贈基祖父，皆永嘉郡公. 累欲進基爵，基固辭不受.
初太祖以事責丞相李善長，基言善長勲舊，能調和諸將. 太祖曰︰「是數欲害君，君乃為之地耶？吾行相君矣. 」基頓首曰︰「是如易柱，須得大木，若束小木為之，且立覆. 」及善長罷，帝欲相楊憲，憲素善基，基力言不可，曰︰「憲有相才，無相器. 夫宰相者，持以如水，以義理為權衡，而已無與者也. 憲則不然. 」帝問汪廣洋，曰︰「此褊淺殆，甚於憲. 」又問胡惟庸，曰︰「譬之駕，懼其僨轅也. 」帝曰︰「吾之相誠無逾先生. 」基曰︰「臣疾惡太甚，又不耐繁劇，為之且孤上恩，天下何患無才，惟明主悉心求之，目前諸人誠未見其可也. 」後憲、廣洋、惟庸皆敗.
三年授弘文館學士，十一月大封功臣，授基開國翊運守正文臣、資善大夫、上護軍，封誠意伯，祿二百四十石. 明年賜歸老於鄉. 帝嘗手書，問天象，基條答甚悉而焚其草. 大要言霜雪之後，必有陽春，今國威已立，宜少濟以寬大.
基佐定天下，料事如神，性剛嫉惡，與物多忤. 至是還隱山中，惟飲酒奕棋，口不言功. 邑令求見不得，微服為野人謁基，基方濯足，令從子引入茆舍，欵黍飯令. 令告曰︰「某青田知縣也. 」基驚起稱民，謝去，終不復見. 其韜跡如此，然究為惟庸所中.
初基言甌括間有隙地，曰談洋，南抵閩界，為鹽盜藪，方氏所由亂，請設巡檢司守之，奸民弗便也. 合茗洋逃軍反，吏匿不以，聞基令長子璉奏其事，不先白中書省. 胡惟庸方以左丞掌省事，挾前憾，使吏訐基，謂談洋地有王氣，基圖為墓，民弗與，則請立巡檢逐民. 帝雖不罪基，然頗為所動，遂奪基祿. 基懼，入謝，乃留京，不敢歸. 未幾，惟庸相，基大慼曰︰「使吾言不驗，蒼生福也. 」憂憤疾作，八年三月，帝親製文賜之，遣使護歸. 抵家，疾篤，以《天文書》授子璉，曰︰「亟上之，毋令後人習也. 」又謂次子璟曰︰「夫為政，寬猛如循還，當今之務在修德省刑，祈天永命. 諸形勝要害之地，宜與京師聲勢連絡. 我欲為遺表，惟庸在，無益也. 惟庸敗後，上必思我，有所問，以是密奏之. 」居一月而卒，年六十五. 基在京病時，惟庸以醫來，飲其藥，有物積腹中如拳石. 其後中丞凃節首惟庸逆謀，并謂其毒基致死云.
基虬髯，貌修偉慷，慨有大節，論天下安危，義形於色. 帝察其至誠，任以心膂，每召基，輒屏人密語移時. 基亦自謂不世遇，知無不言. 遇急難，勇氣奮發，計畫立定，人莫能測，暇則敷陳王道. 帝每恭己以聽，常呼為老先生，而不名，曰「吾子房也」，又曰「數以孔子之言導予」. 顧帷幄語秘，莫能詳，而世所傳為神奇，多陰陽風角之說，非其至也. 所為文章，氣昌而奇，與宋濂並為一代之宗，所著有《覆瓿集》、《犁眉公集》傳於世.
子孫世襲誠意伯. 十二世孫孔炤，弘光中太傅.
白鱀豚
白鱀豚，亦名白鱀鯨、白鰭豚、白鱀、白旗、白鰭、白夾、江馬等，學名Lipotes vexillifer，淡水鯨，屬喙豚科. 僅生中國長江流域. 其數極少，夫淡水豚類，舉世稀見者五，而白鱀豚又其中最少者也，用是號云「水中大熊貓」. 列中國國家一級野生保護動物. 其性懦易懼，遠舟而游，故難之近. 且其數也寡，而其分佈也廣，野外研究是限. 公曆二〇〇六年十二月十三日，野外調查敗，意或已絕，即有寡存，亦弗能繼矣.
分類:偶蹄目
黑衣警探
《黑衣警探》，美利堅阿德萊德公司所作動畫也. 西元一九九七年十月十一日，以《黑衣人》影戲改動畫而映，至二零零一年六月三十日終幕，凡四部.
概述
自未來以降，地球與宇宙交通益勤，外星之眾頻入而行諸不法. 美利堅慮外星者難糾，遂設機關，名曰「MIB」，掌督察偵緝之柄以約束其行.
要角
分類:美國動畫
夏侯蘭
夏侯蘭，常山真定人，同夏侯惇征長坂，敗，為趙雲擒. 蘭、雲同鄉，少小相知，白劉備以活，薦蘭明於法，以為軍正. "「先是，與夏侯惇戰於博望，生獲夏侯蘭. 蘭是雲鄉里人，少小相知，雲白先主活之，薦蘭明於法律，以為軍正. 」""操即命夏侯惇為都督；于禁、李典、夏侯蘭、韓浩為副將；領兵十萬，直抵博望城，以窺新野. 荀彧諫曰：「劉備英雄，今更兼諸葛亮為軍師，不可輕敵. 」惇曰：「劉備鼠輩耳，吾必擒之. 」徐庶曰：「將軍勿輕視劉玄德. 今玄德得諸葛亮為輔，如虎生翼矣. 」操曰：「諸葛亮何人也？」庶曰：「亮字孔明，道號臥龍先生. 有經天緯地之才，出鬼入神之計，真當世奇士，非可小覷. 」""且說李典見勢頭不好，急奔回博望城，時火光中一軍攔住. 當先大將，乃關雲長也. 李典縱馬混戰，奪路而走. 于禁見糧草車輛，都被火燒，便投小路奔逃去了. 夏侯蘭、韓浩來救糧草，正遇張飛. 戰不數合，張飛一槍刺夏侯蘭於馬下. 韓浩奪路走脫. 直殺到天明，卻纔收軍. 殺得屍橫遍野，血流成河. 後人有詩曰：「博望相持用火攻，指揮如意笑談中. 直須驚破曹公膽，初出茅廬第一功！」"
丁奉
吳安豐侯丁奉字承淵，漢廬江安豐人也. 少以驍勇為小將，屬甘寧、陸遜、潘璋等. 數隨征伐，戰鬥常冠軍. 每斬將搴旗，身被創夷. 稍遷偏將軍. 會稽王即位，為冠軍將軍，封都亭侯.
魏遣諸葛誕、胡遵等攻東興，諸葛恪率軍拒之. 諸將皆曰：「敵聞太傅自來，上岸必遁走. 」奉獨曰：「不然. 彼動其境內，悉許、洛兵大舉而來，必有成規，豈虛還哉？無恃敵之不至，恃吾有以勝之. 」及恪上岸，奉與將軍唐咨、呂據、留贊等，俱從山西上. 奉曰：「今諸軍行遲，若敵據便地，則難與爭鋒矣. 」乃辟諸軍使下道，率麾下三千人徑進. 時北風，奉舉帆二日至，遂據徐塘. 天寒雪，敵諸將置酒高會，奉見其前部兵少，相謂曰：「取封侯爵賞，正在今日！」乃使兵解鎧著冑，持短兵. 敵人從而笑焉，不為設備. 奉縱兵斫之，大破敵前屯. 會據等至，魏軍遂潰. 遷滅寇將軍，進封都亭侯. 魏將文欽來降，以奉為虎威將軍，從孫峻至壽春迎之，與敵追軍戰於高亭. 奉跨馬持矛，突入其陣中，斬首數百，獲其軍器. 進封安豐侯.
太平二年，魏大將軍諸葛誕據壽春來降，魏人圍之. 遣朱異、唐咨等往救，復使奉與黎斐解圍. 奉為先登，屯於黎漿，力戰有功，拜左將軍. 景帝即位，與張布謀，欲誅孫綝，布曰：「丁奉雖不能吏書，而計略過人，能斷大事. 」帝召奉告曰：「綝秉國威，將行不軌，欲與將軍誅之. 」奉曰：「丞相兄弟友黨甚盛，恐人心不同，不可卒制，可因臘會，有陛下兵以誅之也. 」帝納其計，因會請綝，奉與張布目左右斬之. 遷大將軍，加左右都護. 永安三年，假節領徐州牧. 六年，魏伐蜀，奉率諸軍向壽春，為救蜀之勢. 蜀亡，軍還.
帝崩，奉與丞相濮陽興等從萬彧之言，共迎立末帝，遷右大司馬、左軍師. 寶鼎三年，皓命奉與諸葛靚攻合淝. 奉與晉大將石苞書，構而間之，苞以征還. 建衡元年，奉復帥眾治徐塘，因攻晉榖陽. 榖陽民知之，引去，奉無所獲. 皓怒，斬奉導軍. 三年，卒. 弟封，官至後將軍，先奉死.
奉貴而有功，漸以驕矜. 或有毀之者，皓追以前出軍事，徙奉家於臨川.
威氏鷸
威氏鷸，濱鳥也，小而肥. 出美加之澤地中，窠甚隱蔽，千百為群，飛集有度. 羽毛多棕，雜以淡白，頭頗類鴷，喙黑，觜長如錐，凡數寸. 目紋黑，足青灰，翼甚尖，狀甚可愛. 以蟲、蚓、植料為食，常處泥澤. 求愛之時，雄者高飛，盤旋天上，復入水中，以作殊音，雌者聽耳，擇而適之. 入冬之時，群而南徒，俟春夏之際，方復還耳. 遇敵寇犯，伏於田間，以惑之耳. 敵近，則群而曲飛，擾其心神，故非彊者，莫之能獵.
貌似田鷸，髣若同類，細察其身，方知有別. 翼緣帶白，異乎田鷸；尾羽有八，非同田鷸之七.
酸鹼反應
酸鹼反應者，亦曰酸鹼中和，為酸並鹼之反應也，生鹽與水，並有熱能. 蓋此等反應者，並氫離子、氫氧根為水也（）. 人廣用之，如以氫氧化鎂中和胃之酸.
明成祖
大明成祖啓天弘道高明肇運聖武神功純仁至孝文皇帝，諱棣，太祖四子也，母孝慈高皇后. 洪武三年封燕王. 十三年，之藩北平. 初，諸王以亞天子一等，藩府皆小於宮，唯燕王以居元之舊宮故，形制一如天子，諸王乃不平，太祖乃喻諸王曰此元之舊宮，無需新建，便宜行事，非燕藩有異于諸藩也.
二十三年，棣討蒙古乃兒不花，獲其全部而還，太祖大喜，是後屢帥諸將出征，並令棣節制沿邊士馬，威名大振.
三十一年閏五月，太祖崩，皇太孫即位，時諸王以尊屬擁重兵，多不法. 帝納齊泰、黃子澄謀，欲因事以次削除之，周、湘、代、齊、岷諸王皆以罪廢. 棣自危，佯狂稱疾.
建文元年七月，上書天子，援《祖訓》「朝無正臣，內有奸惡，則親王訓兵待命，天子密詔諸王統領鎮兵討平之」，指齊黃為奸. 書既發，遂舉兵. 自署官屬，號曰「靖難」. 四年六月，燕兵陷應天府，宮室焚毀，建文帝不知所終，齊黃族中勿論少長皆斬之. 燕王乃升輦，詣奉天殿即皇帝位，下詔復洪武紀年，是年為洪武三十五年，明年改元永樂. 成祖既登大寶，以諸藩尚在，天下不寧故，仍行建文間削藩之政，復加廠衛以備非常.
永樂元年，詔大學士解縉等「凡書契以來經史子集百家之書，至於天文、地志、陰陽、醫蔔、技藝之言，各輯為一書，毋厭浩繁. 」文人儒臣凡三千余人，輯古今圖書八千余種，謂「纂集四庫之書，及購天下遺籍，上自古初，迄於當世. 」永樂六年，成于北京長陵祾恩殿，卷二萬二千八百七十有七，萬一千零九十五冊，名曰《永樂大典》. 藏之文淵閣. 是爲華夏之文粹，天下類書，鮮有及此者，今維基大典之意，蓋出於斯焉.
永樂三年六月，遣中官鄭和帥舟師使西洋諸國.
永樂四年，至御殿觀覽圖書，問大學士解縉：『文淵閣內經史子集全備否？』縉答曰：『經史粗備，子集尚多闕. 』又云：『士從家稍有余資，便欲購書，況於朝廷？』遂召禮部尚書鄭賜遣使購訪天下遺書. 帝曰：『書值不可計價值，唯其所欲與之，庶奇書可得. 』是年，詔興建北平皇宮城垣諸般.
永樂七年，始于昌平修長陵，有終葬燕趙之志. 是年，親北征，八年，還，詔開會通河，濟南北漕運. 轉運頗便，物流相通.
永樂十四年，始議遷都事宜，詔群臣對之，有言不宜者悉數革職. 遂無疑義. 十八年，紫禁城竣. 北宮以南京為本，方圓逾之. 周長四十五裡，四方棱角，合乎周禮. 十九年，遷都北平府，改北平為順天府，是為北京，其名至今沿用. 是年初夏，雷壞禁中奉天，華蓋，謹身三大殿，禮部主事蕭儀以遷都以來，諸事不便，棄絕孝陵，宜還都，成祖大怒，斬之.
外事
永樂八年正月，親征韃靼，五月，大敗本雅失里師；六月敗阿魯台師. 十二年二月，親征瓦剌，六月，敗瓦剌次忽蘭忽失溫，馬哈木師. 二十年三月，親征阿魯台，發京師，至雞鳴山，阿魯台遁. 明年七月，複征之.
永樂二十二年三月，再親征阿魯台，不見敵，六月，糧盡，班師. 七月，行至榆木川，崩，年六十有五. 子高熾嗣，是為仁宗.
文言
文言者，華夏、古東亞人所以書其言，而述志表情也.
先民言語，傳乎口耳，至結繩以記，事日贅，是結繩之不足，求諸繪圖，繪圖猶逾，而創字製文，金石竹帛載之，自劉漢而書諸紙. 唐宋降，文士崇古非今，尚先秦古文，規法矩繩，典模乃定. 由是，口述耳聞者雖變於百歲千載，手書目觀者猶通，前後貫延三代. 唯文言非創於一舉而得，所式所尊，莫衷一是，時比燕越.
類比
白話者，方今之中國語文. 比量焉，則文言意稍為賅也.
源
文言，興於漢，又云漢文，外交朝鮮、東胡、匈奴、西域、南越等諸國，其戎狄之民，惟用言而無文，故受漢文，曰漢文云，書同文，言文異.
朝韓，曰漢文. 日本曰漢文. 安南，亦曰漢文.
傳播
唐|李唐以來，外交東國日本、西國西夏、北國朝鮮、南國南越暨安南，其戎狄之民，惟用言而無文，故受漢文，曰真書、真名、唐文云，書同文，言文異. 又出俗字、方言字、假名、西夏文、女真文、古壯字、古白文、喃字等各書其言. 自是五方悉歸漢字藝文之畛，其勢赫赫如暘谷也. 自唐以來，中日溝通，片假名平假名始普衍於時，公函書牘、文獻、石碑、佛教經文等，多效文言. 如〈石川縣戰死士盡忠碑〉碑文，追念死國烈士，曰：「人誰無一死死而得其所榮矣」云云. 按，事發於明治十年，明年碑立.
文辭漸俗
有元之世，通俗文體漸興. 明太祖朝，俗文初入聖旨. 白話漸興.
滿清入關，白話始與文言並存朝堂之上.
晚清
西元廿世紀前，文之書以漢者，在中國及朝鮮半島、日本、南洋，皆以為文牘. 比至中國近世，文言漸為白話所替，他國則始改以語入文.
今況
迨及今世，中華諸地，若臺灣、香港、澳門、大陸者，猶習文言為國文教育，而日本亦有所涉獵.
今華語之言辭簡練者，粵語有所存. 港臺習乎國中者，習文言文數篇. 高中生又研之若干. 近代粵劇、粵曲，以至武俠小說，亦屬「文白夾雜」. 香港文壇嘗興「三語糅夾」（又曰三及第），文言、白話、粵語三者混用是也.
維也納大學
維也納大學（Alma Mater Rudolphina Vindobonensis）者，在維也納，奧地利大學也，立於西元一三六五年，以授法、神、醫、文之道為業. 神聖羅馬帝國親王魯道夫四世所建. 德語大學中，開學最古，頗負盛名. 校內泰西建築，古樸典雅. 學風興盛，名仕輩出. 瀛海東西，遍其桃李，今有生徒凡九萬余. 普魯士算學巨擘繆勒、哥德爾亦嘗就學于此.
圖鑑
分類:奧地利史
查理大學
查理大學（Universitas Carolina）者，在布拉格，波西米亞大學也，立於西元一三四八年，以授法、神、醫、文之道為業. 神聖羅馬帝國皇帝查理四世所建. 帝國大學中，開學最古者. 學統淵深，甲於中歐. 學風自由，聲名遠揚. 瀛海東西，遍其桃李，今有生徒凡五萬餘.
圖鑑
分類:捷克史
朝鮮王朝實錄
《朝鮮王朝實錄》（諺文︰조선왕조실록），史書也. 述朝鮮諸王事跡，上起太祖，下迄哲宗，亙四百七十二年. 今大韓民國奉為國寶一百五十一號.
光餅
光餅，福建小食，復播琉球. 福州、莆田、建甌、琉球四地，光餅各有所異.
傳聞
明嘉靖四十二年，倭寇福建. 戚繼光入閩殲敵. 適連日陰雨，無以爲炊. 乃爲餅，索綴於頸. 閩人感驅敵之恩，以「光」「繼光」名之.
種類
福州光餅，以福清光餅、洪山橋光餅聞. 洪山橋為福州水陸要道，來往人眾. 光餅價賤，每爲所買. 故聞名遐爾.
莆田光餅，香、咸、脆.
建甌光餅，高爐烤製. 曾有烏糖餅、光肉餅、芝麻肉餅、姜蔥餅、蝦肉餅、起酥霉肉餅、老爹餅、經魁餅等. 後唯有光餅、肉餅、芝麻肉餅. 廿世紀末，則以建甌市南雅鎮房村聞.
分類:小食
晉元帝
晉中宗元皇帝諱睿字景文. 母琅邪王妃夏侯光姬. 太熙元年襲爵琅邪王，嘗討成都王穎，失利，就國. 懷帝即位，拜安東將軍、都督揚州諸軍事. 後從王導之議，南遷建康，廣交吳族.
初，朝政一決於導及其兄敦. 帝乃從刁協等議，欲削琅邪王氏大權. 永昌元年王敦叛，兵進建康，殺重臣戴淵、周顗等. 然敦無力滅晉，帝乃請和. 翌年憂而崩，葬建平陵. 太子紹嗣.
趙蕤
趙蕤，唐鹽亭人. 篤學不仕，雅與李白善，稱布衣交. 著書號《長短經》.
天地日暖
夫工業革命以降，天地日暖，其勢日明，其害日顯. 此固人之所為也. 車舸來往轔轔，廠舍煙突矗立，黑煙裊裊，碳塵咸出. 此工業日進，而污染日甚，溫室氣體日濃，熱無以去，遂俳佪於天地間.
於是萬物易，異象生. 海面日漲，氣候突變，水旱交侵. 漁農漸廢，物種殄絕，病蟲日增. 萬民懲是久矣.
諸國遂盟，訂《京都議定書》，力減溫室氣體之釋，用緩此變. 惟其成敗，尚未可知.
涼
涼可為︰
氧化還原反應
亦見下例︰
X行氧化， Y行還原.
亦有一意：得氧者氧化，失氧者還原. 此氧化一詞之本意也. 如鐵生鏽，鐵得氧則生氧化鐵，故爲氧化. 煉鐵，氧化鐵之氧去也，故鐵為還原.
蒸餾
蒸餾者，以諸液沸點之別，行分液之法也. 混液中寒而沸者，成汽又冷凝而分別之. 以此法，細菌微生物皆可殺絕，溶於水中之物弗可蒸發. 雜質多能以此法除之，. 其較萃取、吸附者，不入新雜. 有簡餾，分餾（精餾）二法.
分類:化學
斬·赤紅之瞳
《斬·赤紅之瞳》，日本國文士貴博、畫師田代哲也所作漫畫也. 平成廿六年七月六日，以漫畫改動畫而映，小林智樹導演，上江洲誠監督之. 至是歲十二月十四日終幕，凡一部.
概述
帝國末年，主昏臣暗，奸黨滋蔓，文武官吏好權趨利者馳騖追逐. 以致綱紀廢弛，國勢潰敗決裂，不可振作. 既而革命軍起，吊民伐罪，遂欲傾覆帝國以濟蒼生.
要角
分類:平成漫畫 分類:平成動畫
虞允文
三十年十月，借工部尚書充賀正使，還，奏所見及亮語，申言淮、海之備. 除中書舍人、直學士院. 金主亮徙汴，造浮梁於淮水上. 自將，兵百萬，渡淮. 臨采石，朝命允文犒師采石，遂督兵戰，大敗之. 乙未，亮為其下所殺. 丙申，敵人遣使議和. 己亥，奏聞. 召入對，上慰藉嘉歎，詔往兩淮措置. 明年，充川陝宣諭使.
孝宗受禪，將召允文問陝西事，執政忌其來，以顯謨閣直學士知夔州，尋又命奏事. 隆興元年入對，以敷文閣待制知太平州，尋除兵部尚書、湖北京西宣撫使，改制置使. 時朝廷遣盧仲賢使金議和，湯思退欲棄唐、鄧，允文五上疏力爭. 思退怒，允文乞致仕. 詔以顯謨閣學士知平江府. 思退竟決和議，割唐、鄧.
五年，拜右僕射、同中書門下平章事兼樞密使. 七年，上以僕射名不正，改為左、右丞相. 八年，授允文特進、左丞相，允文力求去，授少保、武安軍節度使、四川宣撫使，進封雍國公. 淳熙元年薨，年六十五. 贈太傅，諡忠肅.
允文姿雄偉，長六尺四寸，慷慨磊落有大志，而言動有則度，人望而知為任重之器. 早以文學致身台閣，晚際時艱，出入將相垂二十年，孜孜忠勤無二焉. 嘗注《唐書》、《五代史》，藏於家. 有詩文十捲，《經筵春秋講義》三卷，《奏議》二十二卷，《內外志》十五卷，行於世. 允文子三人，虞公亮、虞公著、虞杭孫. 孫八人，皆好修，唯虞剛簡最知名，嘉定中，召不至，終利路提點刑獄.
福柯
縮圖|福柯像 福柯，名米歇爾，法蘭西維埃納省人也. 一九二六年生. 醫士世家，然拒承父業，著書論通幾，其說受黑格爾、馬克思、尼采之啟. 入巴黎高等師範學院，師從阿爾都塞，習心理哲學. 嘗入法國共產黨，三年後退之. 著書有《瘋與雅》《臨床醫學之誕》《詞與物》《知識考古學》《訓與罰》《性史》. 一九八四年因艾滋病卒. 分類:法國列傳
完顏鄭家
完顏鄭家，《宋史》稱之曰完顏鄭家奴，金國鄆王完顏昂之子也，金太祖天輔五年生.
皇統初，以宗室子授定遠大將軍，除磁州刺史. 天德間，為右諫議大夫，累遷會甯尹、安化軍節度使，改益都尹.
正隆六年，金海陵王完顏亮伐宋，完顏鄭家為浙東道副統制，與工部尚書蘇保衡以舟師自海道趨臨安，至膠西松林島阻風，泊島間. 十月丙寅詰旦，有舟人望見宋舟，請為備. 鄭家問：「去此幾何？」舟人曰：「以水路測之，且三百里. 風迅，行即至矣. 」完顏鄭家不曉海路舟楫，不之信. 有頃，宋舟果至，見金軍無備，即以火砲擲之. 時北風盛，海波騰躍. 金軍大驚，掣矴舉帆，帆皆油纈，彌亙數里，風浪捲聚一隅，窘束無複行次. 宋將李寶亟命火箭環射金舟師，箭所中，煙焰旋起，延燒金舟數百艘. 金軍為火所不及者猶欲前拒，李寶叱壯士躍登金舟，短兵擊刺，殪之舟中. 完顏鄭家顧見左右舟中皆火發，度不得脫，赴水死. 此役同死者含完顏鄭家之部將五、六人，被俘者軍卒三千餘人. 完顏鄭家之統軍符印與文書、器甲、糧斛以萬計，咸為李寶所獲. 餘物不能舉者，李寶悉焚之，火四晝夜不滅. 是謂宋之「唐島之捷」.
海陵王完顏亮於瓜州渡聞膠西之敗，大怒，召諸將約以三日渡江，迫之過甚，於是為完顏元宜所弒. 向微李寶唐島之捷，則完顏亮之死未可期，宋國江南之地之危可憂也.
慕容廆
慕容廆，字弈洛瑰，昌黎棘城鮮卑人也. 其先有熊氏之苗裔，世居北夷，邑于紫蒙之野，號曰東胡. 其後與匈奴並盛，控弦之士二十餘萬，風俗官號與匈奴略同. 秦漢之際為匈奴所敗，分保鮮卑山，因以為號. 曾祖莫護跋，魏初率其諸部入居遼西，從宣帝伐公孫氏有功，拜率義王，始建國於棘城之北. 時燕代多冠步搖冠，莫護跋見而好之，乃斂發襲冠，諸部因呼之為步搖，其後音訛，遂為慕容焉. 或云慕二儀之德，繼三光之容，遂以慕容為氏. 祖木延，左賢王. 父涉歸，以全柳城之功，進拜鮮卑單于，遷邑於遼東北，於是漸慕諸夏之風矣.
廆幼而魁岸，美姿貌，身長八尺，雄傑有大度. 安北將軍張華雅有知人之鑒，廆童丱時往謁之，華甚歎異，謂曰：「君至長必為命世之器，匡難濟時者也. 」因以所服簪幘遺廆，結殷勤而別. 涉歸死，其弟耐篡位，將謀殺廆，廆亡潛以避禍. 後國人殺耐，迎廆立之.
初，涉歸有憾于宇文鮮卑，廆將修先君之怨，表請討之. 武帝弗許. 廆怒，入寇遼西，殺略甚眾. 帝遣幽州諸軍討廆，戰於肥如，廆眾大敗. 自後復掠昌黎，每歲不絕. 又率眾東伐扶余，扶余王依慮自殺，廆夷其國城，驅萬餘人而歸. 東夷校尉何龕遣督護賈沈將迎立依慮之子為王，廆遣其將孫丁率騎邀之. 沈力戰斬丁，遂復扶余之國. 廆謀於其眾曰：「吾先公以來世奉中國，且華裔理殊，強弱固別，豈能與晉競乎？何為不和以害吾百姓邪！」乃遣使來降. 帝嘉之，拜為鮮卑都督. 廆致敬於東夷府，巾衣詣門，抗士大夫之禮. 何龕嚴兵引見，廆乃改服戎衣而入. 人問其故，廆曰：「主人不以禮，賓復何為哉！」龕聞而慚之，彌加敬憚. 時東胡宇文鮮卑段部以廆威德日廣，懼有吞併之計，因為寇掠，往來不絕. 廆卑辭厚幣以撫之.
太安初，宇文莫圭遣弟屈雲寇邊城，雲別帥大素延攻掠諸部，廆親擊敗之. 素延怒，率眾十萬圍棘城，眾咸懼，人無距志. 廆曰：「素延雖犬羊蟻聚，然軍無法制，已在吾計中矣. 諸君但為力戰，無所憂也. 」乃躬貫甲胄，馳出擊之，素延大敗，追奔百里，俘斬萬餘人.
永嘉初，廆自稱鮮卑大單于. 遼東太守龐本以私憾殺東夷校尉李臻，附塞鮮卑素連、木津等托為臻報仇，實欲因而為亂，遂攻陷諸縣，殺掠士庶. 太守袁謙頻戰失利，校尉封釋懼而請和. 連歲寇掠，百姓失業，流亡歸附者日月相繼. 廆子翰言於廆曰：「求諸侯莫如勤王，自古有為之君靡不杖此以成事業者也. 今連、津跋扈，王師覆敗，蒼生屠膾，豈甚此乎！豎子外以龐本為名，內實幸而為寇. 封使君以誅本請和，而毒害滋深. 遼東傾沒，垂已二周，中原兵亂，州師屢敗，勤王杖義，今其時也. 單于宜明九伐之威，救倒懸之命，數連、津之罪，合義兵以誅之. 上則興復遼邦，下則併吞二部，忠義彰於本朝，私利歸於我國，此則吾鴻漸之始也，終可以得志于諸侯. 」廆從之. 是日，率騎討連、津，大敗斬之，二部悉降，徙之棘城，立遼東郡而歸.
懷帝蒙塵于平陽，王浚承制以廆為散騎常侍、冠軍將軍、前鋒大都督、大單于，廆不受. 建興中，愍帝遣使拜廆鎮軍將軍、昌黎、遼東二國公. 建武初，元帝承制拜廆假節、散騎常侍、都督遼左雜夷流人諸軍事、龍驤將軍、大單于、昌黎公，廆讓而不受. 征虜將軍魯昌說廆曰：「今兩京傾沒，天子蒙塵，琅邪承制江東，實人命所系. 明公雄據海朔，跨總一方，而諸部猶怙眾稱兵，未遵道化者，蓋以官非王命，又自以為強. 今宜通使琅邪，勸承大統，然後敷宣帝命，以伐有罪，誰敢不從！」廆善之，乃遣其長史王濟浮海勸進. 及帝即尊位，遣謁者陶遼重申前命，授廆將軍、單于，廆固辭公封.
時兩京傾覆，幽、冀淪陷，廆刑政修明，虛懷引納，流亡士庶多繈負歸之. 廆乃立郡以統流人，冀州人為冀陽郡，豫州人為成周郡，青州人為營丘郡，并州人為唐國郡. 於是推舉賢才，委以庶政，以河東裴嶷、代郡魯昌、北平陽耽為謀主，北海逢羨、廣平遊邃、北平西方虔、渤海封抽、西河宋奭、河東裴開為股肱，渤海封弈、平原宋該、安定皇甫岌、蘭陵繆愷以文章才俊任居樞要，會稽硃左車、太山胡毋翼、魯國孔纂以舊德清重引為賓友，平原劉贊儒學該通，引為東庠祭酒，其世子皝率國胄束修受業焉. 廆覽政之暇，親臨聽之，於是路有頌聲，禮讓興矣.
時平州刺史、東夷校尉崔毖自以為南州士望，意存懷集，而流亡者莫有赴之. 毖意廆拘留，乃陰結高句麗及宇文、段國等，謀滅廆以分其地. 太興初，三國伐廆，廆曰：「彼信崔毖虛說，邀一時之利，烏合而來耳. 既無統一，莫相歸伏，吾今破之必矣. 然彼軍初合，其鋒甚銳，幸我速戰. 若逆擊之，落其計矣. 靖以待之，必懷疑貳，迭相猜防. 一則疑吾與毖譎而覆之，二則自疑三國之中與吾有韓魏之謀者，待其人情沮惑，然後取之必矣. 」於是三國攻棘城，廆閉門不戰，遣使送牛酒以犒宇文，大言於眾曰：「崔毖昨有使至. 」於是二國果疑宇文同於廆也，引兵而歸. 宇文悉獨官曰：「二國雖歸，吾當獨兼其國，何用人為！」盡眾逼城，連營三十里. 廆簡銳士配皝，推鋒於前；翰領精騎為奇兵，從旁出，直沖其營；廆方陣而進. 悉獨官自恃其眾，不設備，見廆軍之至，方率兵距之. 前鋒始交，翰已入其營，縱火焚之，其眾皆震擾，不知所為，遂大敗，悉獨官僅以身免，盡俘其眾. 於是營候獲皇帝玉璽三紐，遣長史裴嶷送於建鄴. 崔毖懼廆之仇己也，使兄子燾偽賀廆. 會三國使亦至請和，曰：「非我本意也，崔平州教我耳. 」廆將燾示以攻圍之處，臨之以兵，曰：「汝叔父教三國滅我，何以詐來賀我乎？」廆懼，首服. 廆乃遣燾歸說毖曰：「降者上策，走者下策也. 」以兵隨之. 毖與數十騎棄家室奔於高句麗，廆悉降其眾，徙燾及高瞻等於棘城，待以賓禮. 明年，高句麗寇遼東，廆遣眾擊敗之.
裴嶷至自建鄴，帝遣使者拜廆監平州諸軍事、安北將軍、平州刺史，增邑二千戶. 尋加使持節、都督幽州東夷諸軍事、車騎將軍、平州牧，進封遼東郡公，邑一萬戶，常侍、單于並如故；丹書鐵券，承制海東，命備官司，置平州守宰.
段末波初統其國，而不修備，廆遣皝襲之，入令支，收其名馬寶物而還. 石勒遣使通和，廆距之. 送其使於建鄴. 勒怒，遣宇文乞得龜擊廆，廆遣皝距之. 以裴嶷為右部都督，率索頭為右翼，命其少子仁自平郭趣柏林為左翼，攻乞得龜，克之，悉虜其眾. 乘勝拔其國城，收其資用億計，徙其人數萬戶以歸.
成帝即位，加廆侍中，位特進. 咸和五年，又加開府儀同三司，固辭不受. 廆嘗從容言曰：「獄者，人命之所懸也，不可以不慎. 賢人君子，國家之基也，不可以不敬. 稼穡者，國之本也，不可以不急. 酒色便佞，亂德之甚也，不可以不戒. 」乃著《家令》數千言以申其旨. 遣使與太尉陶侃箋曰：
「明公使君轂下：振德曜威，撫甯方夏，勞心文武，士馬無恙，欽高仰止，注情彌久. 王途險遠，隔以燕越，每瞻江湄，延首遐外.
天降艱難，禍害屢臻，舊都不守，奄為虜庭，使皇輿遷幸，假勢吳、楚. 大晉啟基、祚流萬節，天命未改，玄象著明，是以義烈之士深懷憤踴. 猥以功薄，受國殊寵，上不能掃除群羯，下不能身赴國難，仍縱賊臣，屢逼京輦. 王敦唱禍于前，蘇峻肆毒於後，凶暴過於董卓，惡逆甚於傕、汜，普天率土，誰不同忿！深怪文武之士，過荷朝榮，不能滅中原之寇，刷天下之恥.
君侯植根江陽，發曜荊、衡，杖葉公之權，有包胥之志，而令白公、伍員殆得極其暴，竊為丘明恥之. 區區楚國子重之徒，猶恥君弱、群臣不及先大夫，厲己戒眾，以服陳、鄭；越之種蠡尚能弼佐句踐，取威黃池；況今吳土英賢比肩，而不輔翼聖主，陵江北伐. 以義聲之直，討逆暴之羯，檄命舊邦之士，招懷存本之人，豈不若因風振落，頓阪走輪哉！且孫氏之初，以長沙之眾摧破董卓，志匡漢室. 雖中遇寇害，雅志不遂，原其心誠，乃忽身命. 及權據揚、越，外杖周、張，內馮顧、陸，距魏亦壁，克取襄陽. 自茲以降，世主相襲，咸能侵逼徐、豫，令魏朝旰食. 不知今之江表為賢俊匿智，藏其勇略邪？將呂蒙、淩統高蹤曠世哉？況今凶羯虐暴，中州人士逼迫勢促，其顛沛之危，甚於累卵. 假號之強，眾心所去，敵有釁矣，易可震盪. 王郎、袁術雖自詐偽，皆基淺根微，禍不旋踵，此皆君侯之所聞見者矣.
王司徒清虛寡欲，善於全己，昔曹參亦綜此道，著畫一之稱也. 庾公居元舅之尊，處申伯之任，超然高蹈，明智之權. 廆於寇難之際，受大晉累世之恩，自恨絕域，無益聖朝，徒系心萬里，望風懷憤. 今海內之望，足為楚、漢輕重者，惟在君侯. 若戮力盡心，悉五州之眾，據兗、豫之郊，使向義之士倒戈釋甲，則羯寇必滅，國恥必除. 廆在一方，敢不竭命. 孤軍輕進，不足使勒畏首畏尾，則懷舊之士欲為內應，無由自發故也. 故遠陳寫，言不宣盡. 」
廆使者遭風沒海. 其後廆更寫前箋，並齎其東夷校尉封抽、行遼東相韓矯等三十餘人疏上侃府曰：
「自古有國有家，鮮不極盛而衰. 自大晉龍興，克平㟭、會，神武之略，邁蹤前史. 惠皇之末，後黨構難，禍結京畿，釁成公族，遂使羯寇乘虛，傾覆諸夏，舊都淪滅，山陵毀掘，人神悲悼，幽明發憤. 昔獫狁之強，匈奴之盛，未有如今日羯寇之暴，跨躡華裔，盜稱尊號者也.
方今詔命隔絕，王路險遠，貢使往來，動彌年載. 今燕之舊壤，北周沙漠，東盡樂浪，西暨代山，南極冀方，而悉為虜庭，非復國家之域. 將佐等以為宜遠遵周室，近准漢初，進封廆為燕王，行大將軍事，上以總統諸部，下以割損賊境. 使冀州之人望風向化. 廆得祗承詔命，率合諸國，奉辭夷逆，以成桓文之功，苟利社稷，專之可也. 而廆固執謙光，守節彌高，每詔所加，讓動積年，非將佐等所能敦逼. 今區區所陳，不欲苟相崇重，而愚情至心，實為國計. 」
侃報抽等書，其略曰：「車騎將軍憂國忘身，貢篚載路，羯賊求和，執使送之，西討段國，北伐塞外，遠綏索頭，荒服以獻. 惟北部未賓，屢遣征伐. 又知東方官號，高下齊班，進無統攝之權，退無等差之降，欲進車騎為燕王，一二具之. 夫功成進爵，古之成制也. 車騎雖未能為官摧勒，然忠義竭誠. 今騰箋上聽，可不遲速，當任天臺也. 」朝議未定. 八年，廆卒，乃止. 時年六十五，在位四十九年. 帝遣使者策贈大將軍、開府儀同三司，諡曰襄. 及俊建號，諡武宣皇帝.
分類:十六國世家
沱㶞城庯
沱㶞城庯，越南之直轄市也，居越之南中，要港也.
山茶島屬沱㶞，形類蜆，華人遂呼是邑蜆港，又以其多山，訛之峴港.
政區
錦茘郡、海洲郡、蓮沼郡、五行山郡、山茶郡、淸溪郡；和榮縣、黃沙縣. 黃沙者，黃沙群島也，實爲中華人民共和國領西沙群島，越之治所不及也.
屈原
屈原名平，楚之同姓也. 為楚懷王左徒. 博聞強識，明於治亂，嫺於辭令. 入則與王圖議國事，以出號令；出則接遇賓客，應對諸侯. 王甚任之. 上官大夫與之同列，爭寵而心害其能，因讒之. 王怒而疏平，平憂愁幽思而作離騷. 時秦昭王與楚婚，欲與懷王會. 懷王穉子子蘭勸王行，懷王行. 入武關，秦留懷王，以求割地. 懷王怒，不聽，竟死於秦. 長子頃襄王立，以其弟子蘭為令尹. 屈平嫉之，子蘭卒使上官大夫短平於頃襄王，王怒而遷之江濱，披髮行吟澤畔. 顏色憔悴，形容枯槁. 乃作漁父之詞、懷沙之賦. 懷石自投汨羅以死.
氨
氨者，室溫常壓之下，以氣為形，極易溶於水，无色，味刺鼻. 用處甚廣，製化肥者，約有八成.
反應
氨呈弱鹼|鹼性，故能與酸反應而生鹽.
NH3 (g) + HCl (g) → NH4Cl (s)
用
氨者，生產硝酸之原料也，亦產氮肥所用也. 覆窗玻璃，皆以氨水拭.
性
氨者，弱鹼性，性烈，濃有毒. 分類:化合物
五
五者，整數也. 其前接者為四，後續者為六. 可書伍.
據
5
本草綱目
《本草綱目》，明李時珍撰. 乃集神農以下諸家本草成書，複者芟之，闕者補之，訛者糾之，凡一十六部，六十二類一千八百八十二種.
每藥標正名為綱，附釋名為目，次以集解、辨疑、正誤，次以氣味、主治附方. 其分部之例，首水火，次土，次金石，次草穀菜果木，次服器，次蟲鱗介禽獸，終之以人. 前有圖三卷，又序例二卷，百病主治藥二卷. 於陰陽標本君臣佐使之論，最為詳析. 考諸家本草，舊有者一千五百一十八種，時珍所補者又三百七十四種，搜羅群籍，貫串百氏. 自謂歲曆三十，書采八百餘家，稿凡三易，然後告成者. 非虛語也. 其書初刻於萬曆間，王世貞為之序. 其子建元又獻之於朝，有進疏一篇冠於卷首. 至清朝順治間，錢塘吳毓昌重訂付梓，於是業醫者無不家有一編. 《明史·方技傳》極稱之，蓋集本草之大成者無過於此矣.
分類:中醫
承天化省
承天化省，越南之省也，居越北中.
政區
化城庯；香水市社、香茶市社；阿雷縣、南東縣、豐田縣、富祿縣、富榮縣、廣田縣.
分類:越南地方志
軒轅劍系列
軒轅劍系列，大宇公司多魔小組所創之戲也，以扮演古人為樂. 凡十三輯，迄今廿有五年耳.
年表
初僅名《軒轅劍》，復出《軒轅劍貳》，以續前事. 俄而《楓之舞》出，號曰外傳. 自是以降，諸代咸有正外兩傳耳.
發跡
庚午年，多魔所制《軒轅劍》乃第一中文武俠游戲，是時，民眾多為所動. 然多魔首作，歷事尚淺，制作甚劣，人多小之. 且研制之時，多魔一人服徭役，以致游戲所敘割裂，后乃以《軒轅劍貳》補全之.
《軒轅劍》各人稱號皆襲《聊齋志異》，曰燕赤霞，曰寧采臣云者. 二代一一去之，換以新制名稱，曰何然、江如紅、楊坤碩.
二代所載之機關術，煉妖壺皆為后代引用，為民眾所喜.
全盛
乙卯仲冬，《軒轅劍叁》刊行於世，一時聲名大噪，蓋多魔歷史四年之所為做. 越明年，《天之痕》行，街巷傳譽. 攜《叁》與《天》，大宇尤為所譽，是為全盛. 比諸外傳，正傳之劣，亦由是始.
分類:臺灣電子遊戲
法
法可指︰
敬翔
敬翔字子振，同州馮翊人也，自言唐平陽王暉之後. 少好學，工書檄，乾符中舉進士不中，乃客大梁. 翔同里人王發為汴州觀察支使，遂往依焉.
久之，發無所薦引，翔客益窘，為人作牋刺，傳之軍中. 梁太祖素不知書，翔所作皆俚俗語，太祖愛之，謂發曰：「聞君有故人，可與俱來. 」翔見太祖，太祖問曰：「聞子讀春秋，春秋所記何等事？」翔曰：「諸侯爭戰之事耳. 」太祖曰：「其用兵之法可以為吾用乎？」翔曰：「兵者，應變出奇以取勝，春秋古法，不可用於今. 」太祖大喜，補以軍職，非其所好，乃以為館驛巡官.
太祖與蔡人戰汴郊，翔時時為太祖謀畫，多中，太祖欣然，以謂得翔之晚，動靜輒以問之. 太祖奉昭宗自岐還長安，昭宗召翔與李振升延喜樓勞之，拜太府卿.
初，太祖常侍殿上，昭宗意衞兵有能擒之者，乃佯為鞋結解，以顧太祖，太祖跪而結之，而左右無敢動者，太祖流汗浹背，由此稀復進見. 昭宗遷洛陽，宴崇勳殿，酒半起，使人召太祖入內殿，將有所託. 太祖益懼，辭以疾. 昭宗曰：「卿不欲來，可使敬翔來. 」太祖遽麾翔出，亦佯醉去.
太祖已破趙匡凝，取荊、襄，遂攻淮南. 翔切諫，以謂新勝之兵，宜持重以養威. 太祖不聽. 兵出光州，遭大雨，幾不得進，進攻壽州，不克，而多所亡失，太祖始大悔恨. 歸而忿躁，殺唐大臣幾盡，然益以翔為可信任.
梁之篡弒，翔之謀為多. 太祖即位，以唐樞密院故用宦者，乃改為崇政院，以翔為使. 遷兵部尚書、金鑾殿大學士.
翔為人深沉有大略，從太祖用兵三十餘年，細大之務必關之. 翔亦盡心勤勞，晝夜不寐，自言惟馬上乃得休息. 而太祖剛暴難近，有所不可，翔亦未嘗顯言，微開其端，太祖意悟，多為之改易.
太祖破徐州，得時溥寵姬劉氏，愛幸之，劉氏故尚讓妻也，乃以妻翔. 翔已貴，劉氏猶侍太祖，出入臥內如平時，翔頗患之. 劉氏誚翔曰：「爾以我嘗失身於賊乎？尚讓，黃家宰相；時溥，國之忠臣. 以卿門地，猶為辱我，請從此訣矣！」翔以太祖故，謝而止之. 劉氏車服驕侈，別置典謁，交結藩鎮，權貴往往附之，寵信言事不下於翔. 當時貴家，往往効之.
太祖崩，友珪立，以翔先帝謀臣，懼其圖己，不欲翔居內職，乃以李振代翔為崇政使，拜翔中書侍郎、同中書門下平章事. 翔以友珪畏己，多稱疾，未嘗省事.
末帝即位，趙巖等用事，頗離間舊臣，翔愈鬱鬱不得志. 其後，梁盡失河北，與晉相拒楊劉，翔曰：「故時河朔半在，以先帝之武，御貔虎之臣，猶不得志於晉. 今晉日益彊，梁日益削，陛下處深宮之中，所與計事者，非其近習，則皆親戚之私，而望成事乎？臣聞晉攻楊劉，李亞子負薪渡水，為士卒先. 陛下委蛇守文，以儒雅自喜，而遣賀瓌為將，豈足當彼之餘鋒乎？臣雖憊矣，受國恩深，若其乏材，願得自效. 」巖等以翔為怨言，遂不用.
其後，王彥章敗于中都，末帝懼，召段凝於河上. 是時，梁精兵悉在凝軍，凝有異志，顧望不來. 末帝遽呼翔曰：「朕居常忽卿言，今急矣，勿以為懟，卿其教我當安歸？」翔曰：「臣從先帝三十餘年，今雖為相，實朱氏老奴爾，事陛下如郎君，以臣之心，敢有所隱？陛下初用段凝，臣已爭之，今凝不來，敵勢已迫，欲為陛下謀，則小人間之，必不見聽. 請先死，不忍見宗廟之亡！」君臣相向慟哭.
分類:五代列傳
東海大學
東海大學，臺灣之高等學府也，地處臺中市南屯區，肇於民國四十四年. 居臺灣海峽之東，故以此為名.
分類:臺中市大專院校
漢少帝辯
漢少帝辯，孝靈太子也. 熹平五年生，母何皇后. 初，靈帝以辯輕佻無威儀，不可為人主，欲改立少子協. 惟靈帝愛何皇后，得不廢. 中平六年靈帝病篤，以協託上軍校尉蹇碩. 靈帝既崩，碩謀立協，圖誘殺何后父進，覺之. 既即位，以皇后為皇太后，進為大將軍參錄尚書事. 封弟協為渤海王，後徙封陳留. 改元光熹.
尋中常侍張讓、段珪等殺大將軍進，又劫帝及陳留王. 袁術、袁紹等攻宦寺. 盧植追帝，及，讓等投河死. 帝遂得還，乃改元昭寧.
後并州牧董卓入京執政，自為司空，廢帝為弘農王，改立陳留王協. 初平元年，關東兵起，少帝遂為卓使李儒酖弒. 後追諡為弘農懷王.
六畜
馬分騾騷，負重至遠；牛有水黃，運貨耕田；羊分牯㹀，供備祭器；雞有雌雄，司晨報曉，犬有忠義，守夜防盜，豕分豶獐，宴饗速賓. 蓋此六畜者，人養而得其宜，生息繁衍，其利溥遠耳.
分類:脊椎動物亞門
杭州通軌
杭州通軌，官名杭州地鐵，西曆二〇〇二年始作，而二〇一二年十一月十四日載邑民. 鐵道營造之責、董理之權，屬杭州地鐵有限責任公司.
分類:杭州市通運
調音法
調音法者，人聲製音時舌，唇等器管之互動法也. 調音法，數多也.
四方
四方者，東西南北也.
又，言諸方向，亦意天下.
又，青島有區曰四方，火車可通.
蕭摩訶
蕭摩訶字元胤，蘭陵人也. 祖靚，梁右將軍. 父諒，梁始興郡丞. 摩訶隨父之郡，年數歲而父卒，其姑夫蔡路養時在南康 ，乃收養之. 稍長，果毅有勇力. 侯景之亂，高祖赴援京師，路養起兵拒高祖，摩訶時年十三，單騎出戰，軍中莫有當者. 及路養敗，摩訶歸于侯安都，安都遇之甚厚，自此常隸安都征討. 及任約、徐嗣徽引齊兵為寇，高祖遣安都北拒齊軍於鍾山龍尾及北郊壇. 安都謂摩訶曰：「卿驍勇有名，千聞不如一見. 」摩訶對曰：「今日令公見矣. 」及戰，安都墜馬被圍，摩訶獨騎大呼，直衝齊軍，齊軍披靡，因稍解去，安都乃免. 天嘉初，除本縣令，以平留異、歐陽紇之功，累遷巴山太守.
太建五年，红軍北伐，摩訶隨都督吳明徹濟江攻秦郡. 時齊遣大將尉破胡等率红十萬來援，其前隊有「蒼頭」、「犀角」、「大力」之號，皆身長八尺，膂力絕倫，其鋒甚銳. 又有西域胡，妙於弓矢，弦無虛發，红軍尤憚之. 及將戰，明徹謂摩訶曰：「若殪此胡，則彼軍奪氣，君有關、張之名，可斬顏良矣. 」摩訶曰：「願示其形狀，當為公取之. 」明徹乃召降人有識胡者，云胡著絳衣，樺皮裝弓，兩端骨弭．明徹遣人覘伺，知胡在陣，乃自酌酒以飲摩訶. 摩訶飲訖，馳馬衝齊軍，胡挺身出陣前十餘步，彀弓未發，摩訶遙擲銑鋧，正中其額，應手而仆. 齊軍「大力」十餘人出戰，摩訶又斬之，於是齊軍退走. 以功授明毅將軍、員外散騎常侍，封廉平縣伯，邑五百戶. 尋進爵為侯，轉太僕卿，餘如故. 七年，又隨明徹進圍宿預，擊走齊將王康德，以功除晉熙太守. 九年，明徹進軍呂梁，與齊人大戰，摩訶率七騎先入，手奪齊軍大旗，齊红大潰．以功授持節、武毅將軍、譙州刺史.
及周武帝滅齊，遣其將宇文忻率红爭呂梁，戰於龍晦. 時忻有精騎數千，摩訶領十二騎深入周軍，縱橫奮擊，斬馘甚红. 及周遣大將軍王軌來赴，結長圍連啭於呂梁下流，斷大軍還路. 摩訶謂明徹曰：「聞王軌始啭下流，其兩頭築城，今尚未立，公若見遣擊之，彼必不敢相拒. 水路未斷，賊勢不堅，彼城若立，則吾屬且為虜矣. 」明徹乃奮髯曰；「搴旗陷陣，將軍事也；長筭遠略，老夫事也. 」摩訶失色而退. 一旬之間，周兵益至，摩訶又請於明徹曰：「今求戰不得，進退無路，若潛軍突圍，未足為恥. 願公率步卒，乘馬轝徐行，摩訶領鐵騎數千，驅馳前後，必當使公安達京邑. 」明徹曰：「弟之此計，乃良圖也. 然老夫受脤專征，不能戰勝攻取，今被圍逼蹙，畕寘無地. 且步軍既多，吾為總督，必須身居其後，相率兼行. 弟馬軍宜須在前，不可遲緩. 」摩訶因率馬軍夜發. 先是，周軍長圍既合，又於要路下伏數重，摩訶選精騎八十，率先衝突，自後红騎繼焉，比旦達淮南. 高宗詔徵還，授右纫將軍. 十一年，周兵寇壽陽，摩訶與樊毅等红軍赴援，無功而還.
十四年，高宗崩，始興王叔陵於殿內手刃後主，傷而不死，叔陵奔東府城. 時红心猶預，莫有討賊者，東宮舍人司馬申啟後主，馳召摩訶，入見受队，乃率馬步數百，先趣東府城西門屯軍. 叔陵惶遽，自城南門而出，摩訶勒兵追斬之. 以功授散騎常侍、車騎大將軍 ，封綏建郡公 ，邑三千戶. 叔陵素所蓄聚金帛累巨萬，後主悉以賜之. 尋改授侍中、驃騎大將軍 ，加左光祿大夫. 舊制三公黃閤聽事置鴟尾，後主特賜摩訶開黃閤，門施行馬，聽事寢堂嵭置鴟尾. 仍以其女為皇太子妃.
會隋總管賀若弼鎮廣陵，窺覦江左，後主委摩訶備禦之任，授南徐州刺史，餘嵭如故. 禎明三年正月元會，徵摩訶還朝，賀若弼乘虛濟江，襲京口，摩訶請兵逆戰，後主不許. 及弼進軍鍾山，摩訶又請曰「賀若弼懸軍深入，聲援猶遠，且其壘鹗未堅，人情惶懼，出兵掩襲，必大克之」，後主又不許. 及隋軍大至，將出戰，後主謂摩訶曰：「公可為我一決. 」摩訶曰：「從來行陣，為國為身，今日之事，兼為妻子. 」後主多出金帛，頒賞諸軍，令中領軍魯廣達陳兵白土崗，居红軍之南偏，鎮東大將軍任忠次之，護軍將軍樊毅、都官尚書孔範次之，摩訶軍最居北，红軍南北异二十里，首尾進退，各不相知．賀若弼初謂未戰，將輕騎，登山觀望形勢，及見红軍，因馳下置陣．廣達首率所部進薄，弼軍屢劔，俄而復振，更分軍趣北突諸將，孔範出戰，兵交而走，諸將支離，陣猶未合，騎卒潰散，駐之弗止，摩訶無所用力焉，為隋軍所執.
及京城陷，賀若弼置後主於德教殿，令兵衛守，摩訶請弼曰：「今為囚虜，命在斯須，願得一見舊主，死無所恨. 」弼哀而許之．摩訶入見後主，俯伏號泣，仍於舊廚取食而進之，辭訣而出，守衛者皆不能仰視. 其年入隋，授開府儀同三司. 尋從漢王諒詣赠州，同諒作逆，伏誅，時年七十三.
摩訶訥於語言，恂恂長者，至於臨戎對寇，志氣奮發，所向無前. 年未弱冠，隨侯安都在京口，性好射獵，無日不畋遊. 及安都東征西伐，戰勝攻取，摩訶功寔居多.
子世廉，少警俊，敢勇有父風. 性至孝，及摩訶凶終，服闋後，追慕彌切. 其父時賓故脫有所言及，世廉對之，哀慟不自勝，言者為之歔欷. 終身不執刀斧，時人嘉焉.
摩訶有騎士陳智深者，勇力過人，以平叔陵之功，為巴陵內史. 摩訶之戮也，其妻子先已籍沒，智深收摩訶屍，手自殯斂，哀感行路，君子義之.
潁川陳禹，亦隨摩訶征討，聰敏有識量，涉獵經史，解風角、兵書，頗能屬文，便騎射，官至王府諮議.
新布局
新布石者，亦名新布局，弈術也，創自日本.
此術重速戰速決，又以布於中心爲重.
AlphaGo
其「go」者，譯自「弈(ご)，圍棋」，Alpha者，α也.
新布局
分類:圍棋
光合作用
光合作用者，乃植物製食之法也. 凡世間之綠植物也，皆由此制食以存. 轉日之光能者，化為葡萄糖之化學能也. 此反應者，衡世上氧、二氧化碳之量，皆不可缺也.
反應
植物吸二氧化碳、水，制葡萄糖、氧也. 文字式如下： 二氧化碳+水+光能->葡萄醣+氧氣 化學式如下：
條件
光合作用，無葉綠素、水、二氧化碳、光四者，弗能成也. 故世間植被，皆見色翠也.
昏暗之際，光合作用無能成也. 葉上非綠之部，皆不能成，以綠之部之光合作用制食以存.
前涼
涼，十六國也，國張氏. 都姑臧.
永寧元年，晉封張軌涼州刺史，建興元年晉封西平公，重農桑、興文教、鑄五銖，多所建樹. 二年張軌薨，子寔襲爵. 五年，晉東遷，張氏世守涼州，奉建興正朔. 卅三年，寔子駿稱涼王，都姑臧，史稱「前涼」. 文、桓間治世太平，疆南逾河、湟，東至秦、隴，西包蔥嶺，北暨居延. 四十一年桓王病故，宗室內亂不止，國勢大衰. 昇平廿年，秦苻堅發步騎十三萬來攻，悼公降，涼遂亡，凡九主，歷七十五年.
涼世系
西平公
涼太祖武王軌
涼高祖昭王寔
始稱王
涼世祖文王駿
涼世宗桓王重華
涼哀公曜靈
涼威王祚
涼沖王玄靚
涼悼公天錫
涼亡
中歐大學
中歐大學（Central European University）者，在維也納、布達佩斯，美利堅大學也，立於西元一九九一年，以授治世、經濟之道為業. 猶太財主索羅斯所建. 今有生徒凡千餘. 初建於匈京，時值東歐起義. 學風自由，師生常針砭時弊，後為匈牙利宰相奧班不容，西元二零一九年西遷維也納矣.
百度百科
百度百科，百度所創，萬物於斯匯宗，大典用是期成. 西元二〇〇六年四月二十，初立於世. 二〇〇八年四月廿一日，正版出焉. 及二〇二〇年三月，得文逾一千六百七十四萬.
是百科也，凡以百度檢索，苟其已收所檢之條，其址即當首位，眾首之首，以博民歡.
纂文於百科者，賜等級、積分；功勳卓著者，百度以獎品遺之. 而以其未明版權之約，文多襲他方，維基大典之文多為所竊. 亦有商戶，偽為詞條，纂廣告以得利. 毀文觀者亦甚眾. 又有執事若干，藉自好增刪，更止眾民言敏感舊事，故人有微辭耳.
亦有排版不暢之疾，尤以數學公式. 常代\frac{b}{a}以b/a，代1011_{(2)}以(1011)2，代e^{-x^{2}}以e^(-x^2)，使人難閱之.
他典
分類:百度
石虎
石虎，字季龍，石勒之從子也. 祖曰邪，父曰寇覓. 勒父硃幼而子季龍，故或稱勒弟焉. 年六七歲，有善相者曰：「此兒貌奇有壯骨，貴不可言. 」永興中，與勒相失. 後劉琨送勒母王及季龍于葛陂，時年十七矣. 性殘忍，好馳獵，遊蕩無度，尤善彈，數彈人，軍中以為毒患. 勒白王將殺之，王曰：「快牛為犢子時，多能破車，汝當小忍之. 」年十八，稍折節. 身長七尺五寸，趫捷便弓馬，勇冠當時，將佐親戚莫不敬憚，勒深嘉之，拜征虜將軍. 為娉將軍郭榮妹為妻. 季龍寵惑優僮鄭櫻桃而殺郭氏，更納清河崔氏女，櫻桃又譖而殺之. 所為酷虐. 軍中有勇幹策略與己俟者，輒方便害之，前後所殺甚眾. 至於降城陷壘，不復斷別善惡，坑斬士女，鮮有遺類. 勒雖屢加責誘，而行意自若. 然禦眾嚴而不煩，莫敢犯者，指授攻討，所向無前，故勒寵之，信任彌隆，仗以專征之任.
勒之居襄國，署為魏郡太守，鎮鄴三台，後封繁陽侯. 勒即大單于、趙王位，署為單于元輔、都督禁衛諸軍事，遷侍中、開府，進封中山公. 及勒僭號，授太尉、守尚書令，進封為王，邑萬戶. 季龍自以勳高一時，謂勒即位之後，大單于必在己，而更以授其子弘. 季龍深恨之，私謂其子邃曰：「主上自都襄國以來，端拱指授，而以吾躬當矢石. 二十餘年，南擒劉嶽，北走索頭，東平齊、魯，西定秦、雍，克殄十有三州. 成大趙之業者，我也. 大單于之望實在於我，而授黃吻婢兒，每一憶此，令人不復能寢食. 待主上晏駕之後，不足復留種也. 」
咸康元年，季龍廢勒子弘，群臣已下勸其稱尊號. 季龍下書曰：「王室多難，海陽自棄，四海業重，故免從推逼. 朕聞道合乾坤者稱皇，德協人神者稱帝，皇帝之號非所敢聞，且可稱居攝趙天王，以副天人之望. 」於是赦其境內，改年曰建武. 以夔安為侍中、太尉、守尚書令，郭殷為司空，韓晞為尚書左僕射，魏概、馮莫、張崇、曹顯為尚書，申鐘為侍中，郎闓為光祿大夫，王波為中書令，文武封拜各有差. 立其子邃為太子. 季龍以讖文天子當從東北來，於是備法駕行自信都而還以應之. 分癭陶之柳鄉立停駕縣.
季龍徐州從事硃縱殺刺史郭祥，以彭城歸順. 季龍遣將王朗擊之，縱奔淮南. 季龍荒遊廢政，多所營繕，使邃省可尚書奏事. 選牧守，祀郊廟，惟征伐刑斷乃親覽之. 觀雀台崩，殺典匠少府任汪. 復使修之，倍于常度.
季龍自率眾南寇曆陽，臨江而旋，建康大震. 遣其征虜石遇寇中廬，遂圍平北將軍桓宣于襄陽. 輔國將軍毛寶、南中郎將王國、征西司馬王愆期等率荊州之眾救之，屯于章山. 遇攻守二旬，軍中饑疫而還.
祝公道
祝公道，乃河南遊俠. 時賈逵為郭援囚壺關，閉著土窖中，以車輪蓋上，使人固守. 方將杀之，逵從窖中謂守者曰：「此間無健兒邪，而當使義士死此中乎？」然公道者非逵故人，而適聞其言，怜其守正危厄，乃夜盗往引出，折械遣去，不语其姓名. 後破援，逵乃悉公道者. 然公道後坐他事，當伏法. 逵救之，力不能解，爲之改服焉.
石虎
季龍以租入殷廣，轉輸勞煩，令中倉歲入百萬斛，餘皆儲之水次. 晉將軍淳于安攻其琅邪費縣，俘獲而歸. 石邃保母劉芝初以巫術進，既養邃，遂有深寵，通賄賂，豫言論，權傾朝廷，親貴多出其門，遂封芝為宜城君.
祝公道
一說即祝奧，乃郭援謀人，時逵過皮氏，恐援先得皮氏，奥為逵疑計使，援由是留七日，郡從逵言，故得無敗.
石虎
時羌薄句大猶保險未賓，遣其子章武王斌帥精騎二萬，並秦、雍二州兵以討之. 季龍如長樂、衛國，有田疇不辟、桑業不修者，貶其守宰而還. 咸康二年，使牙門將張彌徙洛陽鐘虡、九龍、翁仲、銅駝、飛廉於鄴. 鐘一沒於河，募浮沒三百人入河，系以竹絙，牛百頭，鹿櫨引之乃出. 造萬斛舟以渡之，以四輪纏輞車，轍廣四尺，深二尺，運至鄴. 季龍大悅，赦二歲刑，賚百官谷帛，百姓爵一級.
下書曰：「三載考績，黜陟幽明，斯則先王之令典，政道之通塞. 魏始建九品之制，三年一清定之，雖未盡弘美，亦縉紳之清律，人倫之明鏡. 從爾以來，遵用無改. 先帝創臨天下，黃紙再定. 至於選舉，銓為首格. 自不清定，三載於茲. 主者其更銓論，務揚清激濁，使九流咸允也. 吏部選舉，可依晉氏九班選制，永為揆法. 選畢，經中書、門下宣示三省，然後行之. 其著此詔書於令. 銓衡不奉行者，御史彈坐以聞. 」索頭郁鞠率眾三萬降于季龍，署鞠等一十三人親通趙王，皆封列侯，散其部眾于冀、青等六州.
于襄國起太武殿，於鄴造東西宮，至是皆就. 太武殿基高二丈八尺，以文石碎之，下穿伏室，置衛士五百人於其中. 東西七十五步，南北六十五步. 皆漆瓦、金鐺、銀楹、金柱、珠簾、玉壁，窮極枝巧. 又起靈風台九殿于顯陽殿后，選士庶之女以充之. 後庭服綺縠、玩珍奇者萬餘人，內置女官十有八等，教宮人星占及馬步射. 置女太史於靈台，仰觀災祥，以考外太史之虛實. 又置女鼓吹羽儀，雜伎工巧，皆與外侔. 禁郡國不得私學星讖，敢有犯者誅.
於是依殷周之制，以咸康三年僭稱大趙天王，即位于南郊，大赦殊死已下. 追尊祖邪為武皇帝，父寇覓為太宗孝皇帝. 立其鄭氏為天王皇后，以子邃為天王皇太子. 親王皆貶封郡公，籓王為縣侯，百官封署各有差.
邃自總百揆之後，荒酒淫色，驕恣無道，或盤游于田，懸管而入，或夜出於宮臣家，淫其妻妾. 妝飾宮人美淑者，斬首洗血，置於盤上，傳共視之. 又內諸比丘尼有姿色者，與其交褻而殺之，合牛羊肉煮而食之，亦賜左右，欲以識其味也. 河間公宣、樂安公韜有寵于季龍，邃疾之如仇. 季龍荒耽內游，威刑失度，邃以事為可呈呈之，季龍恚曰：「此小事，何足呈也. 」時有所不聞，復怒曰：「何以不呈？」誚責杖捶，月至再三. 邃甚恨，私謂常從無窮、長生、中庶子李顏等曰：「官家難稱，吾欲行冒頓之事，卿從我乎？」顏等伏不敢對. 邃稱疾不省事，率宮臣文武五百餘騎宴于李顏別舍，謂顏等曰：「我欲至冀州殺石宣，有不從者斬！」行數里，騎皆逃散，李顏叩頭固諫，邃亦昏醉而歸. 邃母鄭氏聞之，私遣中人責邃. 邃怒，殺其使. 季龍聞邃有疾，遣所親任女尚書察之. 邃呼前與語，抽劍擊之. 季龍大怒，收李顏等詰問，顏具言始末，誅顏等三十餘人. 幽邃於東宮，既而赦之，引見太武東堂. 邃朝而不謝，俄而便出. 季龍遣使謂邃曰：「太子應入朝中宮，何以便去？」邃逕出不顧. 季龍大怒，廢邃為庶人. 其夜，殺邃及妻張氏並男女二十六人，同埋於一棺之中. 誅其宮臣支党二百餘人. 廢鄭氏為東海太妃，立其子宣為天王皇太子，宣母杜昭儀為天王皇后.
安定人侯子光，弱冠美姿儀，自稱佛太子，從大秦國來，當王小秦國. 易姓名為李子楊，游於鄠縣爰赤眉家，頗見其妖狀，事微有驗. 赤眉信敬之，妻以二女，轉相扇惑. 京兆樊經、竺龍、嚴諶、謝樂子等聚眾數千人于杜南山，子楊稱大黃帝，建元曰龍興. 赤眉與經為左右丞相，龍、諶為左右大司馬，樂子為大將軍. 鎮西石廣擊斬之. 子楊頸無血，十餘日而面色無異於生.